«Στους δρόμους» λένε οι εκπαιδευτικοί και εξηγούν | Tribes\n«Στους δρόμους» λένε οι εκπαιδευτικοί και εξηγούν\n5 Μαρτίου 2010 by chumba\tUncategorized δρόμος,οικονομία\n← «Ξέρεις από βέσπα;» – ανοίξαμε και σας περιμένουμε\nΕξάρχεια: Ένα χρόνο πάρκο →\n12 thoughts on “«Στους δρόμους» λένε οι εκπαιδευτικοί και εξηγούν”\n5 Μαρτίου 2010 at 10:24 μμ\nΑν ισχύουν τα στοιχεία των εκπαιδευτικών, το αίσθημα της αδικίας σεβαστό και αυτονόητο.\nΌμως και το επιχείρημα περί περαιτέρω φορολόγησης του μεγάλου κεφαλαίου για την αντιμετώπιση της κρίσης έχει και τα όριά του. Απλά, διότι στην Ελλάδα το «μεγάλο κεφάλαιο» είναι πολύ μικρό για την κάλυψη του αβυσσαλέου ελλείμματος.\nΤα κέρδη των τραπεζών για το 2009 ήταν 2,1 δισ. ευρώ:\nΤα κέρδη των 1700(!) μεγαλύτερων βιομηχανιών ήταν μόλις 1,4 δισ:\nΣυνολικά, λοιπόν, τα κέρδη του «μεγάλου κεφαλαίου» αντιστοιχούν μόνο στο 10% του ελλείματος των 40 δισ (ίσως να μου διαφεύγουν μερικά περαιτέρω στοιχεία). Άντε να φτάνουν το 20%, αν υποθέσουμε ότι μερικοί φοροδιαφεύγουν ή ότι θα αυξηθεί η κερδοφορία τους εντός της τρέχουσας χρονιάς. Το υπόλοιπο 80% πώς θα καλυφθεί, σε μία χώρα που ούτε παράγει τίποτα σημαντικό, ούτε προσελκύει ξένες επενδύσεις; Κάπου εδώ τα ιδεολογικά στερεότυπα αντιμετωπίζουν αμήχανα τους αριθμούς\n6 Μαρτίου 2010 at 2:03 μμ\nΔεν μπορώ παρά να συμφωνήσω με το ερώτημα που βάζεις με βάση τα στοιχεία που παραθέτεις (για τα οποία σε ευχαριστώ). Θα επανέλθω γιατί η ιστορία έχει πολύ ψωμί.\n6 Μαρτίου 2010 at 2:10 μμ\nΕυχαρίστησή μου. Να διευκρινίσω, φυσικά, ότι καλά κάνουν οι εκπαιδευτικοί και οι άλλες κοινωνικές ομάδες και διαμαρτύρονται, και ότι η φορολόγηση των τραπεζών, κλπ ππέπει να αυξηθεί. Αυτό όμως κυρίως θα αποκαταστήσει το αίσθμα κοινωνικής αδικίας. Δεν νομίζω όμως ότι θα δώσει λύση στο οικονομικό πρόβλημα της Εληνικής κοινωνίας που μαστίζεται από πολύ χαμηλή παραγωγή, τόσο υλική όσο και υπηρεσιών.\n6 Μαρτίου 2010 at 9:05 μμ\nΜε αυτά και με αυτά, πρέπει η 6η Μαρτίου να μπει στο ημερολόγιο του παρόντος (β)λογίου ως εκείνη η ημέρα που σημαδεύτηκε από συμφωνία μας επί μείζονος κοινωνικού, πολιτικού και οικονομικού θέματος!\n7 Μαρτίου 2010 at 12:02 μμ\nΔίκαιη και αναλογική φορολόγηση μήπως;\nΠάταξη της φοροδιαφυγής;\nΑλλά για να το καταφέρουν αυτό, θα έπρεπε να είχαν ήδη φροντίσει να μεγαλώσουν πολίτες ευσυνείδητους κι από το σχολείο μόνο θα μπορούσε να είχε γίνει κάτι τέτοιο. Αντ’ αυτού, γενιές Ελλήνων ανατράφηκαν με την επιθυμία να αγοράσουν αυτοκίνητο και με ποδοσφαιρικούς φανατισμούς. Δεν ξέρω, είμαι πολύ απαισιόδοξος. Αν και θα συνεχίσω να φωνάζω για δικαιοσύνη και ευνομία μέχρι τέλους…\n7 Μαρτίου 2010 at 10:19 μμ\nΣυμφωνώ Κωνσταντίνε για το ότι χρειάζεται ευσυνειδησία και υπευθυνότητα. Υπάρχει και ένα άλλο παρεμφερές ζήτημα. Από τη μεταπολίτευση και πέρα (πιο πριν δεν υπήρχε ούτε καν αυτό που ονομάζεται σήμερα αστική δημοκρατία) το μόνο όνειρο που πουλάνε οι κυβερνήσεις στους νέους είναι αυτό της μισθωτής εργασίας, Να γίνουν δηλαδή υπάλληλοι, δημόσιοι ή ιδιωτικοί. Η εκπαίδευση, η πολιτική και η γραφειοκρατία) δεν εμπνέει νέους να κάνουν δικά τους πράγματα, δικές τους δουλειές, να γίνουν με λίγα λόγια δημιουργικοί. Κι έτσι η χώρα φτάνει να απαρτίζεται από λίγους που κάνουν ό,τι θέλουν και πολλούς που απλώς υπακούουν μέχρι να την πατήσουν.\n7 Μαρτίου 2010 at 2:55 μμ\nΝαι, ιστορική ημερομηνία. Πλάκα-πλάκα συμπτίπτει και με την 100η επέτειο του Κιλελέρ! (άραγε το θυμήθηκε κανείς;). Νομίζω ότι γενικά συμφωνούμε στις αρχές, αλλά διαφωνούμε στις μεθόδους. Δεν βλέπω πλέον ιδιαίτερο νόημα σε απεργίες και διαδηλώσεις, έχουν εξελιχθεί σε απλά ξεσπάσματα απόγνωσης. Θα με ενδιέφερε μια πρακτική συζήτηση για το πως θα βρεθούν και θα μοιραστούν, ας πούμε, τα 10 πρώτα δισ. από αυτά που λείπουν. Η συζήτηση αυτή δεν γίνεται. Απουσιάζει μαζί με το αναπτυξιακό όραμα της κοινωνίας και της πολιτικής της σκηνής.\n7 Μαρτίου 2010 at 10:30 μμ\nΠρώτα έρχεται η αντίδραση. Καλοδεχούμενη μια και μέχρι πρότινος οι πιο πολλοί νόμζαν πως η κατάσταση δεν τους αφορούσε. Μετά (αμέσως μετά) πρέπει να έρθουν οι πολύ συγκεκριμένες προτάσεις. Αυτές θα κρίνουν και τη συνέχεια.\n7 Μαρτίου 2010 at 4:47 μμ\nΗ συζήτησή σας είναι πολύ ωραία. Ένα σχετικό κείμενο υπάρχει εδώ:\nΠάντως και η φορολόγηση των υπαλλήλων, τα μέτρα περί 14ου μισθού κλπ κλπ δε νομίζω να καλύψουν το έλλειμμα. Μια δραστική μείωση των στρατιωτικών δαπανών ίσως να βοηθούσε όμως.\nΓενικά, τα μέτρα είναι εισπρακτικής λογικής (φόροι στα ποτά και τα τσιγάρα, αυτό πια είναι εντελώς αστείο!) ή μέτρα που υπονομεύουν μακροπρόθεσμα (όπως πχ οι περικοπές στην παιδεία) και γι’αυτό βραχυπρόθεσμης αποτελεσματικότητας.\n7 Μαρτίου 2010 at 10:08 μμ\nΧρήσιμο το άρθρο, Krot. Όμως καταλήγει σε διαπίστωση αδιεξόδου, που γενικώς δεν μου πάει. Λέει δηλαδή ότι δεν μπορούμε να περιμένουμε ανάπτυξη ούτε από ΕΣΠΑ ούτε από δημόσιες επενδύσεις. Ε και; Εγώ βλέπω τη λύση σε άμεσες επενδύσεις από χώρες με τεράστια αποθέματα ρευστού (βλ. Ασία και Ρωσία). Και για να παρουσιάσω το αναπτυξιακό μου μανιφέστο, να οι τομείς προτεραιότητας όπου βλέπω την Ελλάδα ανταγωνιστική:\n1. Εκμετάλλευση του σπάνιου ορυκτού πλούτου της χώρας (με όρους περιβαλλοντικής αντιστάθμισης, βέβαια, οι οικολογικές μου επιφυλάξεις πολλές):\n2. Ανανεώσιμες πηγές ενέργειεας (πλην ανεμόμυλων, δεν τους θέλω στο ελληνικό τοπίο, καλύτερα φωτοβολταϊκά)\n3. Βιολογική-ποιοτική γεωργία και εγχώρια μεταποίηση (δηλαδή, ακριβά προϊόντα για δυτικές κυρίως αγορές)\n4. Απελευθέρωση μεγάλων κομματιών γης, για τουριστική κυρίως ανάπτυξη (και εδώ χρειάζονται αυστηροί περιβαλλοντικοί όροι).\nΌσο για τη μείωση των αμυντικών δαπανών, εύκολο να το λέμε, δύσκολο να το εφαρμόσουμε, δεδομένων των συμμαχικών πιέσεων. Για το 2010, πάντως, έπεσαν κατά 22% στα 6 δισ. ευρώ (θέλει ακόμα πολύ δρόμο):\nΑυτά. Ψηφίστε με!\n7 Μαρτίου 2010 at 10:32 μμ\nΚροτ, ας τον ψηφίσουμε λοιπόν! Έχει όραμα!\n8 Μαρτίου 2010 at 12:58 πμ\nΕντάξει, ψήφος εμπιστοσύνης κι από μένα. Απέναντι στο αδιέξοδο, νομίζω πως είναι μια καλή απάντηση.\nΤώρα, μου φαίνεται ψιλοδύσκολο το πλάνο να εφαρμοστέι στην σύγχρονη ελληνική πραγματικότητα και δεν βλέπω σχόλια για την παιδεία (ούτε στο λινκ που έδωσα είχε βέβαια, και δε μπορείς να τα πιάσεις και όλα σε ένα κείμενο 600 λέξεων), που όμως θεωρώ πολύ σημαντικό τομέα.\nΠχ, περιβαλλοντική ευαισθητοποίηση χωρίς να πιάσεις άνθρωπο τον άνθρωπο, μόνο με θεσμικό πλαίσιο, πολύ δυσκολο το βλέπω.


Ορθοπαιδικοί Πεδίον του Άρεως Υπηρεσίες: Αρθροσκόπηση χιαστού - Δες Κόστος και Αξιολογήσεις\nεξειδικευμένοι Ορθοπαιδικοί και Ορθοπαιδικοί Χειρουργοί κοντά στο Πεδίον του Άρεως για Αρθροσκόπηση χιαστού\nΚυψέλης 106 , Κυψέλη\nΟ γιατρός έκανε πάρα πολύ σωστή διάγνωση και με βοήθησε πάρα πολύ! Ευχαριστώ πολύ γιατρέ!\nΑρθροσκόπηση : 30€ η επίσκεψη. Η εξέταση διαρκεί λιγότερο από 15 λεπτά, ενώ η επέμβαση 30 - 45 λεπτά. ΔΕΣ ΟΛΑ ΤΑ ΚΟΣΤΗ\nΧρησιμοποιείται αρθροσκοπικός εξοπλισμός και έγχυση βλαστοκυττάρων. Αντιμετωπίζεται η ρήξη μηνίσκων, χιαστών, οι χόνδρινες βλάβες και οι ρήξεις στροφικού πετάλου ώμου.\nΛεωφόρος Βασιλίσσης Σοφίας 98A , Πλατεία Μαβίλη\nΕυγενέστατος και πολύ συμπαθητικός σαν άνυρωπος. Ασχολήθηκε σχολαστικά, μου εξήγησε τα πάντα λεπτομερώς και μου ενέπνευσε εμπιστοσύνη. Έμεινα απόλυτα ευχαριστημένη και θα τον επισκεπτώ ξανά αν χρειαστεί.\nΑρθροσκόπηση : 50€ η επίσκεψη και διαρκεί 30 - 45 λεπτά. Περιλαμβάνει λήψη ιστορικού, κλινική εξέταση, απεικονιστικό έλεγχο, συνταγογράφηση και πλάνο θεραπείας. ΔΕΣ ΟΛΑ ΤΑ ΚΟΣΤΗ\nΧρησιμοποιούνται σύγχρονες αρθροσκοπικές τεχνικές (μηνισκεκτομή, συρραφή μηνίσκου, συνδεσμοπλαστική).\nΟρθοπαιδικοί και Ορθοπαιδικοί Χειρουργοί κοντά στο Πεδίον του Άρεως\nΥπηρεσίες: Αρθροσκόπηση χιαστού\nΑρθροσκόπηση χιαστού : Κόστος εξέτασης και ενημέρωσης. ΔΕΣ ΤΟ ΚΟΣΤΟΣ\nΛεωφόρος Βασιλίσσης Σοφίας 98Α , Πλατεία Μαβίλη\nΆψογη συνεργασία. Ένιωσα εμπιστοσύνη γιατί έδειξε κατανόηση και ενδιαφέρον σε ένα χρόνιο πρόβλημα μου, με άμεσες προτάσεις αποκατάστασης. Τον προτείνω ανεπιφύλακτα!!\nΑρθροσκόπηση χιαστού ΔΕΣ ΤΟ ΚΟΣΤΟΣ\nΟ Τζινιέρης Νικόλαος MD, MSc, FMH είναι Ορθοπαιδικός Χειρουργός, διατηρεί ιδιωτικό ιατρείο στη Πλατεία Μαβίλη και είναι Αναπληρωτής Διευθυντής της Κλινικής Άνω Άκρου - Άκρας Χειρός και Μικροχειρουργικής του "Ερρίκος Ντυνάν" Hospital Center. Είναι πτυχιούχος της Ιατρικής σχολής του Εθνικού και Καποδιστριακού Πανεπιστημίου Αθηνών. Κατά τη διάρκεια της ειδικότητάς του εκπαιδεύτηκε και στην Πανεπιστημιακή Κλινική του Hôpital Orthopédique στη Λωζάννη και μετέπειτα προσελήφθη ως Επ. Επιμελητής Β’ στη Κλινική Άνω Άκρου-Χεριού και Μικροχειρουργικής του ΚΑΤ. Πραγματοποίησε την εξειδίκευσή του στη Χειρουργική του Άνω Άκρου και της Σπονδυλικής Στήλης στο Πανεπιστημιακό Νοσοκομείο της Λωζάννης και υπηρέτησε ως Επιμελητής στην Πανεπιστημιακή Κλινική Χειρουργικής Άκρας Χειρός και Μικροχειρουργικής Longeraie Λωζάννης και στην κλινική CH8 Γενεύης,ενώ παράλληλα εργάστηκε και σε μεγάλα ιδιωτικά Νοσηλευτικά κέντρα της Γαλλόφωνης Ελβετίας. Επιστρέφοντας στην Ελλάδα συνεργάστηκε με το μέντορά του Ν.Γεροσταθόπουλο και δημιούργησαν τη Β΄ Ορθοπαιδική Κλινική του Νοσοκομείου Ερρίκος Ντυνάν, έχοντας μαζί τους μια εξαιρετικά αξιόλογη ομάδα έμπειρων και καταξιωμένων συνεργατών. Μέχρι και σήμερα συνεχίζει να συνεργάζεται με χειρουργικά κέντρα της Ελβετίας. Κατά τη διάρκεια της καριέρας του έχει πραγματοποιήσει πλήθος ομιλιών και ανακοινώσεων σε ελληνικά και διεθνή συνέδρια, ενώ είναι και εκπαιδευτής σε μετεκπαιδευτικά σεμινάρια. Τέλος, είναι κάτοχος Μεταπτυχιακού τίτλου σπουδών, αριθμεί πλήθος δημοσιεύσεων και είναι μέλος της Ελβετικής Εταιρείας Ορθοπαιδικών Χειρουργών, του Ελβετικού Ιατρικού Συλλόγου, της Αμερικανικής Εταιρείας Χειρουργικής Άκρας Χειρός AAHS και της Αμερικανικής Εταιρείας Χειρουργικής Σπονδυλικής Στήλης.\nΑρθροσκόπηση χιαστού : Κλινική εξέταση, συνταγογράφηση φαρμάκων και φυσικοθεραπειών. Προγραμματισμός χειρουργικής αποκατάστασης ΔΕΣ ΤΟ ΚΟΣΤΟΣ\nΑρθροσκόπηση χιαστού : Κλινική εξέταση και ενημέρωση ΔΕΣ ΤΟ ΚΟΣΤΟΣ\nΟ Dr. Δημάκης Γεώργιος είναι Ορθοπαιδικός Χειρουργός - Τραυματολόγος και διατηρεί ιδιωτικό ιατρείο στο Παγκράτι. Είναι Διευθυντής του Τμήματος Ελάχιστα Επεμβατικής Χειρουργικής κάτω άκρων της Eυρωκλινικής Αθηνών και επιλεγμένος χειρουργός AMIS ισχίου σε επίσημο κατάλογο συστάσεων της MEDACTA Ελβετίας. Ο ιατρός είναι Εξειδικευμένος και Πιστοποιημένος AMIS ισχίου και MIS γόνατος και MIS άκρου ποδός και ποδοκνημικής. Κατά την ειδίκευση του σε μεγάλα νοσοκομεία των Αθηνών ήρθε σε επαφή με την αντιμετώπιση περιστατικών από σχεδόν όλο το φάσμα της ορθοπαιδικής , όπως άκρα χείρα, σπονδυλική στήλη, τραύμα, αρθροπλαστικές ισχίου και γόνατος. Επιπροσθέτως, είναι μέλος της Group de Recherche et d'Etude en Chirurgie Mini-Invasive du Pied (GRECMIP), ιδρυτικό μέλος της International GRECMIP και μέλος της Γαλλικής Εταιρείας Άκρου Ποδός και Ποδοκνημικής και της Ευρωπαϊκής Εταιρείας Άκρου Ποδός και Ποδοκνημικής. Τέλος, έχει λάβει μέρος σε πολλά σεμινάρια και επιμορφωτικά προγράμματα και έχει συμμετάσχει σε ανακοινώσεις σε πολλά ελληνικά και διεθνή συνέδρια, διαλέξεις συζητήσεις και συμπόσια ελληνικά και παγκόσμια, ενώ άρθρα του υπάρχουν σε αρκετές εφημερίδες και σε περιοδικά γενικού και αθλητικού περιεχομένου, καθώς και σε αρκετές εκπομπές στη τηλεόραση.\nΛεωφόρος Κηφισίας 69, (Πλησίον Ξενοδοχείου President) , Αμπελόκηποι\nολα μια χαρα.ασχοληθηκε σε βαθος με την περιπτωση μου.\nΑρθροσκόπηση χιαστού : Αφορά το κόστος επίσκεψης και ενημέρωσης ΔΕΣ ΤΟ ΚΟΣΤΟΣ\nΟ Σίννης Γεράσιμος είναι Ορθοπαιδικός Χειρουργός - Τραυματολόγος και διατηρεί ιδιωτικό ιατρείο στους Αμπελόκηπους. Είναι πτυχιούχος της Ιατρικής Σχολής του Πανεπιστημίου της Μπολόνια στην Ιταλία. Ειδικεύτηκε στη Ορθοπαιδική Χειρουργική και Τραυματολογία στη Β` Ορθοπαιδική κλινική του Γενικού Νοσοκομείου Αθηνών "Ο Ευαγγελισμός", με 6μηνη απόσπαση στο τμήμα Μικροχειρουργικής και Άκρας Χείρας του Γενικού Νοσοκομείου Αττικής "ΚΑΤ" και 12μηνη απόσπαση στη Β' Ορθοπαιδική κλινική του Γενικού Νοσοκομείου Παίδων "Π. & Α. Κυριακού". Για δύο έτη μετεκπαιδεύθηκε στην ιδιωτική κλινική Casa di Cura Villa Erbosa (Gruppo Ospedaliero San Donato), στη Μπολόνια, όπου εργάσθηκε ως έμμισθος Ορθοπαιδικός Χειρουργός στην κλινική "Εκφυλιστικών και Δυσπλασττκών Παθήσεων του Ισχίου", υπό την επίβλεψη του καθηγητή Roberto Binazzi. Είναι κάτοχος μεταπτυχιακού τίτλου σπουδών από την Ιατρική Σχολή του Εθνικού και Καποδιστριακού Πανεπιστημίου Αθηνών με τίτλο "Μεταβολικά Νοσήματα των Οστών". Από το 2015 έως σήμερα, διατελεί επικεφαλής της ιατρικής ομάδας της Ακαδημίας της Π.Α.Ε. Παναθηναιϊκός Α.Ο. Το 2017, συμμετέχει στο πρόγραμμα μεταπτυχιακών σπουδών της Ιατρικής Σχολής του Πανεπιστημίου Αθηνών με τίτλο "Άθληση και Υγεία", συνδυάζοντας με τον τρόπο αυτόν το ενδιαφέρον του για την αξιολόγηση των αθλητών (παίδων και ενηλίκων), την πρόληψη και την χειρουργική ή συντηρητική αντιμετώπιση των αθλητικών κακώσεων.\nΛεωφόρος Αλεξάνδρας 217 , Αμπελόκηποι\nεξειδικευμένοι Ορθοπαιδικοί και Ορθοπαιδικοί Χειρουργοί στην Αττική για Αρθροσκόπηση\nΕξαιρετικος γιατρός. θα τον επισκεφτώ και πάλι\nΑρθροσκόπηση : Από 40€ έως 50€ η επίσκεψη. Διαρκεί 30 - 45 λεπτά. Περιλαμβάνει κλινική εξέταση και υπερηχογραφικό έλεγχο. ΔΕΣ ΟΛΑ ΤΑ ΚΟΣΤΗ\nΠραγματοποιείται υπέρηχος και θεραπεία με βιολογικούς παράγοντες. Αντιμετωπίζονται παθήσεις γόνατος, ώμου, αγκώνα, ποδοκνημικης και αθλητικές κακώσεις.\nΣυνεπής γιατρός, μου εξήγησε με λεπτομέρειες την περίπτωσή μου και πολύ ευγενικός.\nΑρθροσκόπηση : Από 30€ έως 50€ η επίσκεψη ΔΕΣ ΟΛΑ ΤΑ ΚΟΣΤΗ\nΑρθροσκόπηση γονάτου, ισχίου, ώμου και ποδοκνημικής\nΠραγματοποιείται μέσω πολύ μικρών τομών στο δέρμα, μήκους λιγότερο από ένα εκατοστό μέσα από τις οποίες χρησιμοποιούμε μια ειδική αρθροσκοπική κάμερα και ειδικά αρθροσκοπικά εργαλεία. Εφαρμόζονται μέθοδοι σύμφωνα με τα τελευταία διεθνή βιβλιογραφικά δεδομένα. Επιπλέον, ο τεχνολογικός εξοπλισμός είναι ο πλέον άρτιος και σύγχρονος σε ευρωπαϊκό και διεθνές επίπεδο. Οι συνηθέστερες παθήσεις που αντιμετωπίζονται είναι η ρήξη του τενοντίου πετάλου, εξάρθρημα ώμου, παθήσεις δικεφάλου, η συμφυτική θυλακίτιδα ή παγωμενος ώμος, η ασβεστοποιος τενοντίτιδα του υπερακανθίου, οι βλαβες του αρθρικου χονδρου, η ρήξη χιαστού, μηνίσκου και οι αθλητικες κακώσεις αγκώνος, ισχίου και ποδοκνημικής.\nΛεωφόρος Κηφισίας 56 και Δελφών, (όπισθεν του Ιατρικού Κέντρου Αθηνών) , Μαρούσι\nΕξαιρετικός όπως πάντα, αποτελεί τον μόνο ορθοπαιδικό που μας υποστηρίζει σε σχετικά ζητήματα στην οικογένεια μου. Εμπνέει απόλυτη εμπιστοσύνη, επικοινωνεί με άμεσο, κατανοητό και αμθρώπινο τρόπο. Τέλος, άμεσα διαθέσιμος και προσβάσιμος σε περίπτωση ανάγκης.\nΑρθροσκόπηση : 50€ η επίσκεψη εξέτασης και ενημέρωσης. ΔΕΣ ΟΛΑ ΤΑ ΚΟΣΤΗ\nΠρόκειται για μία ελάχιστα επεμβατική χειρουργική πράξη που χρησιμοποιείται για την αντιμετώπιση παθήσεων του ώμου, του γόνατος και του αγκώνα (ρήξη μηνίσκου, ρήξη πρόσθιου χιαστού, ρήξη τένοντα στον ώμο, τενοντίτιδα ώμου, ασβεστοποιός τενοντίτιδα, εξάρθρημα - αστάθεια ώμου). Περιλαμβάνει την επισκόπηση της άρθρωσης με μια κάμερα μέσα από μια οπή 4 χιλιοστών και της ακόλουθης θεραπείας πιθανών βλαβών. Ο ασθενής εξέρχεται από το νοσοκομείο εντός της ημέρας. Η επέμβαση γίνεται με περιοχική αναισθησία, χωρίς γενική νάρκωση και χωρίς μέθη. Είναι μια σύγχρονη και αποτελεσματική μέθοδος για την αντιμετώπιση συχνών παθήσεων των αρθρώσεων. Η ομάδα του κ. Λεωνίδου χρησιμοποιεί αρθροσκοπικά υλικά τελευταίας τεχνολογίας και οθόνες υψηλής ανάλυσης με βάση τα πιο σύγχρονα και ασφαλή διεθνή πρότυπα.\nΑρθροσκόπηση : 50€ η εξέταση και διαρκεί 30 - 45 λεπτά. ΔΕΣ ΟΛΑ ΤΑ ΚΟΣΤΗ\nΚατά την εξέταση χρησιμοποιείται αρθροσκόπιο, ειδικός εξοπλισμός μικροεργαλείων και αρθροσκοπικός πύργος. Αντιμετωπίζονται παθήσεις όπως, ρήξη επιχείλιου χόνδρου - ισχίου, χόνδρινη βλάβη ισχίου, ρήξη συνδέσμων ισχίου.\nΑρθροσκόπηση : Από 40€ έως 50€ η επίσκεψη. Διάρκεια 30 - 45 λεπτά. Η επέμβαση διαρκεί 1 ώρα και περισσότερο. ΔΕΣ ΟΛΑ ΤΑ ΚΟΣΤΗ\nΗ Αρθροσκόπηση είναι μια ελάχιστα επεμβατική ορθοπαιδική πράξη που προσφέρει τα μέγιστα δυνατά αποτελέσματα για τον ασθενή. Πραγματοποιείται μέσω πολυ μικρών τομών στο δέρμα, μήκους λιγότερο απο ένα εκατοστό μέσα από τις οποίες χρησιμοποιούμε μια ειδική αρθροσκοπική κάμερα και ειδικά αρθροσκοπικά εργαλεία. Ο ασθενής μένει ελάχιστες ώρες στο νοσοκομείο και επιστρέφει πολύ σύντομα στην καθημερινότητά του. Οι συνηθέστερες παθήσεις που αντιμετωπίζουμε αρθροσκοπικά είναι η ρήξη του τενοντίου πετάλου, το εξάρθρημα ώμου, οι παθήσεις του δικεφάλου, η συμφυτική θυλακίτιδα ή παγωμενος ώμος, η ασβεστοποιος τενοντίτιδα του υπερακανθίου, οι βλαβες του αρθρικου χονδρου , η ρήξη χιαστού, η ρήξη μηνίσκου και οι αθλητικες κακώσεις αγκώνος, ισχίου και ποδοκνημικής. Εφαρμόζονται μέθοδοι σύμφωνα με τα τελευταία διεθνή βιβλιογραφικά δεδομένα. Επιπλέον, ο τεχνολογικός εξοπλισμός είναι ο πλέον άρτιος και σύγχρονος σε ευρωπαϊκό και διεθνές επίπεδο.\nΜιμίδης Γεώργιος - Ευάγγελος\nΑν. Ρωμυλίας & Κ. Βάρναλη 130-132 , Πετρούπολη\nΕξαιρετικός σε όλα ,στην προσέγγιση του στις γνώσεις του και στην συμπεριφορά του.\nΑρθροσκόπηση : 30€ η επίσκεψη. Διαρκεί 15 - 30 λεπτά. ΔΕΣ ΟΛΑ ΤΑ ΚΟΣΤΗ\nΗ Αρθροσκόπηση πραγματοποιείται στην Ευρωκλινική Αθηνών με τελευταίας τεχνολογίας πύργο arthrex 4K.\nΑγίου Ιωάννου 7 , Αγία Παρασκευή\nΆψογος όπως πάντα.Απολυτα καταρτισμένος και πάνω απ'όλα άνθρωπος.\nΑρθροσκόπηση : 50€ Κόστος επίσκεψης. Περιλαμβάνει κλινική εξέταση και ενημέρωση. ΔΕΣ ΟΛΑ ΤΑ ΚΟΣΤΗ\nΠραγματοποιείται αρθροσκόπηση και αντιμετωπίζονται παθήσεις του γόνατος και ώμου.\nΔαρδανελλίων 65 , Νέα Σμύρνη\nΠραγματοποιείται αρθροσκοπική αποκατάσταση της βλάβης με Laser. Αντιμετωπίζονται συνδεσμικές βλάβες του γόνατος, του ώμου και της ποδοκνημικής. Το εκτιμώμενο κόστος θεραπείας ανέρχεται από 1000€ - 1300€, που αφορά την αμοιβή του χειρουργού και η διάρκεια αυτής εξαρτάται από την εκάστοτε περίπτωση.\nAll my experiences with Doctor Armalakos have been reassuring ,informative and helpful. l trust him completely and would recommend him without reservation.\nΑρθροσκόπηση : 2500€ η επίσκεψη. Περιλαμβάνει κλινική εξέταση και συνταγογράφηση. ΔΕΣ ΟΛΑ ΤΑ ΚΟΣΤΗ\nΚολυμπιανάκης Εμμανουήλ MD, MSc\nΑγίας Λαύρας 111 , Άνω Πατήσια\nΜου ενέπνευσε εμπιστοσύνη και φάνηκε πολύ έμπειρος και αξιόλογος επιστήμονας.\nΑρθροσκόπηση : 30€ η επίσκεψη και διαρκεί 15 - 30 λεπτά. Περιλαμβάνει κλινική εξέταση και πιθανή συνταγογράφηση MRI. ΔΕΣ ΟΛΑ ΤΑ ΚΟΣΤΗ\nΠραγματοποιείται αρθροσκοπική - μηνισκεκτομή ή αποκατάσταση προσθίου χιαστού συνδέσμου, είτε αρθροσκοπική αποκατάσταση μυοτενοντίου πετάλου. Αντιμετωπίζονται τραυματικές ή εκφυλιστικές ρήξεις μηνίσκου και προσθίου χιαστού συνδέσμου, καθώς και βλάβες του μυοτενοντίου πετάλου στον ώμο.\nΛόγω του κορωνοϊού COVID- 19, οι ασθενείς θα πρέπει να προσέρχονται στο ιατρείο φορώντας μάσκα και να επικοινωνούν με τον ιατρό στο κινητό τηλέφωνο που θα έχουν λάβει, πριν ανέβουν στο ιατρείο ώστε να τους ενημερώνει αν μπορούν να περάσουν.\nΟ γιατρός ήταν άριστος. Με βοήθησε πολύ.\nΑρθροσκόπηση : 40€ ΔΕΣ ΟΛΑ ΤΑ ΚΟΣΤΗ


Η απάντηση του Αντουάν Γκριεζμάν στην κριτική για τις 127 μέρες χωρίς γκολ | Protathlima.com\nΟ Αντουάν Γκριεζμάν παραμένει «άσφαιρος» για 4,5 μήνες, καθώς η τελευταία φορά που σκόραρε, ήταν στις 6 Ιανουαρίου και στον αγώνα της Ατλέτικο Μαδρίτης με την Ράγιο Μαχανταόντα για το κύπελλο Ισπανίας. Ο Γάλλος παγκόσμιος πρωταθλητής, ταλαιπωρήθηκε από τραυματισμό στον μηρό, που τον κράτησε μακριά από τα γήπεδα, μέχρι τα τέλη Φεβρουαρίου.\nΕχθες (11/5) το βράδυ κόντρα στην Έλτσε, ο «Γκριζού» (σ.σ. μετρά 8 γκολ και 5 ασίστ σε 34 ματς σε όλες τις διοργανώσεις) παρέμεινε «σιωπηλός», αλλά έδωσε μια ασίστ στον Ντε Πολ. Παρά την «αφλογιστία» του, ο έμπειρος μεσοεπιθετικός, παραμένει αισιόδοξος και απαντά στην κριτική που του ασκείται:\n«Πηγαίνουμε σπίτι πολύ χαρούμενοι. Θέλουμε να ευχαριστήσουμε τους φιλάθλους την Κυριακή και να κλείσουμε καλά μια περίπλοκη χρονιά. Νέοι παίκτες, τραυματισμοί, αποκλεισμός στο Champions League. Ολα έγιναν έτσι και τα είδαμε, ενώ εγώ δεν σκόραρα. Είμαι υπεύθυνος για αυτές τις άσχημες στιγμές. Θα βελτιώσουμε την ομάδα για την επόμενη χρονιά. Μέχρι τον τραυματισμό μου, ήμουν πολύ καλά. Μετά πέρασα δύσκολα, δεν μπορούσα να προπονηθώ ή να παίξω. Προσπαθώ να βρω το καλύτερο μου επίπεδο. Δεν έβαλα γκολ, αλλά πάντα δουλεύω για την ομάδα, μπροστά ή στην άμυνα. Τα γκολ θα επανέλθουν. Έχω το μερίδιο ευθύνης μου για τα κακά αποτελέσματα και το αναλαμβάνω. Θέλω να είμαι σημαντικός και αποφασιστικός. Δεν είναι φυσιολογικό να παίζεις τόσους πολλούς αγώνες, χωρίς να σκοράρεις».\nΓνωστός για την στήριξη που παρέχει στους ποδοσφαιριστές του, ο προπονητής της Ατλέτικο Μαδρίτης, Ντιέγκο Σιμεόνε, σχολίασε με νόημα: «Οταν μιλάμε για τον Γκριεζμάν, μιλάμε για έναν από τους παίκτες που έχει σκοράρει τα περισσότερα γκολ στην Ατλέτικο σε ολόκληρη την Ιστορία της. Επέστρεψε εφέτος, βρήκε το καλύτερο του επίπεδο και μετά τραυματίσθηκε. Μετά γύρισε και έπαιξε καλά ματς αλλά δεν κατάφερε να βρει δίχτυα. Κόντρα στην Εσπανιόλ κερδίσαμε πέναλτι, αλλά κατάλαβε ότι δεν ήταν η ώρα του να το εκτελέσει. Εδωσε την πάσα στον Ντε Πολ, αν και θα μπορούσε να προσπαθήσει να σκοράρει. Αυτό είναι το μεγαλείο αυτού του παίκτη».\nCYPRUSTIMES Protathlima Team - 24.05.2022 06:46


Ευχάριστη έκπληξη | Η Εφημερίδα των Συντακτών\nΕΝΤΥΠΗ ΕΚΔΟΣΗ 18.04.2020, 23:24\nΗ κατηγορία B-SUV σήμερα «γράφει» 1,1 εκατ. πωλήσεις ετησίως στην Ευρώπη –περίπου το 7% της συνολικής αγοράς–, με προοπτική να ξεπεράσει τα 2 εκατομμύρια μέσα στο 2020. Αυτά βεβαίως προ Covid-19. Προφανώς η πορεία της παγκόσμιας αγοράς δεν θα είναι, τουλάχιστον για κάποιους μήνες, η ίδια. Προ κορονοϊού ήταν βεβαίως και η διαδρομή για τη φωτογράφιση. Μετά… μένουμε σπίτι.\nΗ ευρωπαϊκή αύρα κυριαρχεί στην αισθητική του Kia Stonic. Οι σχεδιαστές ανέλαβαν να δημιουργήσουν ένα κόμπακτ crossover με στιλ SUV. Οι μαζεμένες διαστάσεις και το χαμηλό κέντρο βάρους συμβάλλουν στη δυναμική εμφάνιση.\nΟι κοντοί πρόβολοι εμπρός και πίσω, σε συνδυασμό με το μακρύ καπό και τη χαμηλή γραμμή οροφής (1.520 χιλ. ύψος αμαξώματος), δίνουν μια ιδιαίτερα σπορ υπόσταση στο Stonic, χωρίς ωστόσο να θυσιάζουν την ψηλή θέση οδήγησης που οι οδηγοί περιμένουν από ένα κόμπακτ SUV.\nΟι μαύρες προστατευτικές επενδύσεις χαμηλά στο αμάξωμα και τους προφυλακτήρες εμπρός και πίσω προσθέτουν λουκ περιπέτειας στο συνολικό ντιζάιν, ενώ οι ράγες οροφής ενισχύουν τη λειτουργικότητα. Γενικότερα έχει πλούσιο εξοπλισμό, με ό,τι θα χρειαστεί ο σημερινός ψαγμένος υποψήφιος αγοραστής.\nΣτο εμπρός μέρος, οι παράλληλες γραμμές που διατρέχουν το καπό συνεχίζονται οπτικά στο πλάι, ενώ οι λιτές επιφάνειες έρχονται σε αντίθεση με τις δυναμικές γραμμές της μάσκας, της εισαγωγής αέρα χαμηλά στον προφυλακτήρα και των προβολέων ομίχλης. Το πλάτος των 1.760 χιλ. τονίζεται ακόμη περισσότερο από το λεπτό περίγραμμα των προβολέων και των φώτων ημέρας LED.\nΤο μεγάλο μεταξόνιο των 2.580 χιλ. εξοστρακίζει τους τροχούς στις άκρες τού μήκους 4.140 χιλ. αμαξώματος.\nΤο Stonic διαθέτει μία αρκετά ευρύχωρη καμπίνα κυρίως για τα πόδια των επιβατών. Η οροφή δεν βρίσκεται στα ουράνια, όπως σε άλλα μοντέλα της κατηγορίας, ενώ πίσω χωρούν δύο επιβάτες και, με αρκετές παραχωρήσεις, τρεις.\nΗ θέση οδήγησης δεν θυμίζει crossover, παρ' ότι το πάτωμα βρίσκεται σχετικά ψηλά από το έδαφος δημιουργώντας μια αίσθηση ενός κλασικού αυτοκινήτου της κατηγορίας και όχι SUV. Η χωρητικότητα του πορτμπαγκάζ είναι στον μέσο όρο της κατηγορίας με τα 352 λίτρα που προσφέρει.\nΗ σχεδίαση του ταμπλό, της κεντρικής κονσόλας και του πίνακα οργάνων έχει μια φρέσκια και μοντέρνα αισθητική με σπορτίβ τάσεις στις λεπτομέρειες. Τα σκληρά πλαστικά δείχνουν ποιοτικά και σε καμία περίπτωση φτηνά.\nΣτο κέντρο του ταμπλό δεσπόζει μια αρκετά μεγάλη οθόνη αφής, με τα χειριστήρια του κλιματιστικού συστήματος να είναι ανεξάρτητα. Θήκες εναπόθεσης μικροαντικειμένων υπάρχουν αρκετές. Επίσης, ο οδηγός έχει στη διάθεσή του έναν πλήρη ενδείξεων και ευανάγνωστο πίνακα οργάνων, ενώ θα βρει εύκολα την κατάλληλη θέση.\nΟ οδηγός του Stonic αντιλαμβάνεται αμέσως την προσοχή που έχουν δώσει οι μηχανικοί της μάρκας στην οδική συμπεριφορά και στα δυναμικά χαρακτηριστικά του στον δρόμο, χωρίς να επιβαρύνεται η άνεση.\nΗ ανάρτηση με τα γόνατα ΜακΦέρσον εμπρός με υδραυλικά αμορτισέρ και τον ημιάκαμπτο άξονα πίσω έχει σφιχτή ρύθμιση και συνδυάζεται με κοντή κρεμαγιέρα με 2,52 στροφές από άκρη σε άκρη και ένα στιβαρό πλαίσιο με πολλές ενισχύσεις και ευρεία χρήση ατσαλιού υψηλής αντοχής.\nΣτα πρώτα χιλιόμετρα που διένυσα με το Stonic των 1.0 λίτρων είδα πολλά θετικά στοιχεία, όπως τη σταθερότητα που παρουσιάζει ακόμα και σε γρήγορους ρυθμούς, χάρη στα αυξημένα περιθώρια πρόσφυσης, τις μικρές κλίσεις στις στροφές και τη βοήθεια διαφόρων ηλεκτρονικών συστημάτων.\nΗ λειτουργία του κινητήρα είναι ελαστική και ευχάριστα τραχιά στο αυτί, με το τράβηγμα της ροπής να έρχεται από χαμηλά. Ετσι, δίνεται η δυνατότητα στον οδηγό να κινείται με μεγάλη σχέση στο (εξάρι χειροκίνητο) κιβώτιο ταχυτήτων σε αστικούς ρυθμούς, προς όφελος της ευχρηστίας και οικονομίας σε καύσιμο.\nΓενικότερα το Stonic είναι ένα ευκολο-οδήγητο μικρό SUV με καλή θέση οδήγησης, ικανοποιητική ορατότητα προς τα έξω, με το τιμόνι να έχει καλό «βάρος» και ακρίβεια και με τον επιλογέα να κουμπώνει πρόθυμα.\nΗ ποιότητα κύλισης είναι από τις καλύτερες στην κατηγορία, στις υψηλές ταχύτητες εντυπωσιάζει με τη σταθερότητά του, ενώ όπως συνηθίζει η Kia για να προσδώσει έναν πιο σπορ τόνο, η ανάρτηση είναι ίσως λίγο πιο σφιχτή απ' ό,τι θα έπρεπε μετριάζοντας κάπως την απόσβεσή της. Οσο για την κατανάλωση, είναι λίγο μεγαλύτερη από την επίσημη, περί τα 7 λίτρα.\nΠρόσημο θετικό, λοιπόν, με πολλά πλεονεκτήματα (όπως οι χώροι, η σχεδίαση, ο ικανός κινητήρας και η οδική συμπεριφορά) να συνθέτουν -παρέα με τον πλούσιο εξοπλισμό και την εργοστασιακή εγγύηση 7 ετών ή 150.000 χιλιομέτρων- μία ελκυστική πρόταση.\nΠαρεμπιπτόντως στους ήδη κατόχους Kia, και λόγω των συνθηκών, η εγγύηση που λήγει έως 30 Απριλίου 2020, επεκτείνεται έως την 30ή Ιουνίου 2020. Το Stonic αποδίδει ευχάριστα τον crossover χαρακτήρα του, με δυναμισμό στη συμπεριφορά του και στο γενικότερο στιλ.\nΡοπή: 172 Nm/ 1.500 σ.α.λ.\nΤελική: 185 χλμ./ώρα\nΚατανάλωση (επίσημη): 5,5 λίτρα/100 χλμ.\nCO2: 118 γραμμάρια\nΤέλη: 116 ευρώ


European Security & Strategy News(Geopolitical Research Institute): Ελλάδα, Πορτογαλία, Ισπανία προκαλούν πτώση στα χρηματιστήρια παγκοσμίως .\nΕλλάδα, Πορτογαλία, Ισπανία προκαλούν πτώση στα χρηματιστήρια παγκοσμίως .\nΗ συνεδρίαση του αμερικανικού Χρηματιστηρίου ,που αναμένεται να είναι, μια από τις πιο δύσκολες εδώ και μήνες, καθώς η καθοδική τάση που εμφανίστηκε την Πέμπτη ενδέχεται να επιδεινωθεί σήμερα. Την Πέμπτη ο αμερικανικός δείκτης Dow Jones έκλεισε στις 10.002,26 μονάδες το χαμηλότερο επίπεδο από τις 4 Νοεμβρίου, ενώ κατά τη διάρκεια της συνεδρίασης κινήθηκε παροδικά και κάτω από το ψυχολογικό όριο των 10.000 μονάδων.\nΟ Peter Cardolli στέλεχος μεγάλης εταιρείας οικονομικών συμβούλων εξέφρασε τις ανησυχίες του πως τα χρέη της Ευρώπης να προκαλέσουν ακόμη μια ανήσυχη συνεδρία για την Παρασκευή. «Σήμερα η αγορά είναι τραυματισμένη από τα ελλείμματα που έχουν δημιουργηθεί σε Ελλάδα, Πορτογαλία και Ισπανία. Το κόστος για την κάλυψη των χρεών αυτών έχει ανέλθει σε πολύ υψηλά επίπεδα στην Ευρώπη» είπε χαρακτηριστικά. Η πίεση για υποχώρηση των δεικτών έχει επηρεάσει και το Ασιατικό περιβάλλον.\nΟ ιαπωνικός Nikkei υποχώρησε κατά 2,9% ενώ ο Hang Seng στο Hong Kong κινήθηκε πιο κάτω στο -3,3%. Το ίδιο συμβαίνει και στις ευρωπαϊκές αγορές καθώς στο μέσο της συνεδρίας ο FT-100 στο Λονδίνο υποχωρούσε κατά 1,5%, στο Παρίσι οπ CAC-40 κατά 2,2% και ο DAX στην Φρανκφούρτη κατά 1,2%.\nΑναρτήθηκε από ΓΕΩΠΟΛΙΤΙΚΗ. στις 10:12:00 μ.μ.


31 Ιουλίου 2014 31 Ιουλίου 2014\nΚάθε συμ-βόλαιο, κάθε υπό-σχεση κάθε συν-εργασία, κάθε συμ-βίωση είναι μια φυλακή.\nΗ οικογένεια μας εκπαιδεύει πως να ανεχόμαστε αυτές τις φυλακές, πως να τις δια-χειριζόμαστε για να βρίσκουμε τρόπους και να περνάμε «το δικό μας» μέσα από αυτά τα πάρε δώσε. Με αποτέλεσμα ή χωρίς (για τους χαμένους που πανηγυρίζουν ότι τα παίρνουν όλα – μα όλα, ε;) το μόνο σίγουρο είναι ότι σπαταλάμε απίστευτα ποσά ενέργειας που θα μπορούσαμε να έχουμε επενδύσει σε στόχους που θα μας κάνουν δυνατότερους και καλύτερους. Αντ’ αυτού, μας κάνανε ανεκτικότερους και εκ-πτωτικότερους.\nΓια να στο κάνω πιο λιανά, η οικογένεια μας έμαθε πως να την ανεχόμαστε, εκεί που θα μπορούσε να μας μάθει πως να τη χρησιμοποιούμε προς όφελος μας (δεν κατάλαβα, γιατί είναι εγωιστικό αυτό;) Κι έτσι μάθαμε πως να ανεχόμαστε το οποιοδήποτε πάρε δώσε.\nΤο έχω πει και παλιότερα: Η οικογένεια μας έμαθε να αποφεύγουμε τον πόνο – σημαντικό εφόδιο φυσικά – αλλά δε μας έμαθε ποτέ να κυνηγάμε τη χαρά.\nΚι ύστερα είναι ο ελεύθερος άνθρωπος. Δεν ξέρω πως ακριβώς τον έχεις στο μυαλό σου. Ξέρω όμως ότι τον θαυμάζεις, αλλά τον θεωρείς και λίγο μαγκούφη. Κι αυτό γιατί δε χωράει στο μυαλό σου να ζεις εσύ ελεύθερος – στην πραγματικότητα αρνείσαι μέχρι και να ταυτιστείς στη φαντασία σου μαζί του.\nΟ ελεύθερος άνθρωπος δεν είναι ένα πλάσμα εξωπραγματικό. Είναι ο άνθρωπος της διπλανής πόρτας. Η διαφορά του μαζί σου είναι απλά ότι ξέρει. Ξέρει για τις φυλακές. Και ξέρει να τις επιλέγει, και ξέρει πότε και πόσο αξίζει να χρησιμοποιήσει την ενέργειά του για κάθε μια.\nΟ ελεύθερος άνθρωπος θέλει όπως και συ.\nΕίναι ένας μύθος – φτιαγμένος πολύ οικογενειακά – πως η ελευθερία έγκειται στην απουσία της επιθυμίας, του πάθους, της φλόγας, του κίνητρου, του στόχου. Είναι σταφύλια που δεν τα φτάνει η οικογένεια, κατάλαβες; Αν τα έφτανε, θα γκρέμιζε τα θεμέλιά της, θα απέρριπτε από μόνη της τον εαυτό της, και σιγά μην τολμήσει ποτέ να το κάνει.\nΗ διαφορά είναι πως το ξέρει. Και αποφασίζει πόσο και πότε να επενδύσει την ενέργειά του για κάθε τι.\nΚι οι φυλακές τότε γίνονται χώροι δημιουργίας, με όρια φυσικά, χωρίς κλειδαριές, με πόρτες, που όποτε είναι να είναι, τις ανοίγεις, τις κλείνεις, τις περνάς ή όχι.\nΘέλω να συνειδητοποιήσεις πως ποτέ δεν ήσουν φυλακισμένος, ποτέ στ’αλήθεια. Έτσι σε μάθανε και έτσι κάνεις.\nΤώρα που το κατάλαβες, θα σου πω και το άλλο:\nΔε χρειάζεται να ρίξεις βόμβες για να βγεις από τις φυλακές. Μπορείς απλά να ανοίξεις την πόρτα (και να μπαινοβγαίνεις όποτε θες). Τι; δε βλέπεις που είναι το πόμολο;\nΕμ, άνοιξε τα μάτια σου χριστιανέ μου. Τόση ώρα κλειστά τα έχεις!\nΤι θα πει δεν ξέρεις πως; Τέλος πάντων, άκου τι θα κάνουμε:\nΑκολούθησε τη φωνή μου. Αλλά μόνο μέχρι να το βρεις. Μετά θα σ’αφήσω (έχω και δουλειές). Θες να βαδίζεις με κλειστά μάτια εκεί έξω; πρόβλημά σου. Αλλιώς βρες τρόπο, δε με νοιάζει.\nΘα στο πω κι έτσι: (επειδή είμαι περίεργη)\nΚόψ’το λαιμό σου 😉\nPosted in Έργα και ημέρες,Ξεφλουδίσματα,ΣημειώσειςBy Fou a Graf4 Σχόλια\n4 σκέψεις σχετικά με το “Οικογενειακά”\n3 Αυγούστου 2014 στο 18:19\nΤο δράμα με την οικογένεια είναι που δεν τη διαλέγεις… άσε αυτές που νομίζουν πως διάλεξαν τον σύζυγο (!), όλα είναι κατασκευές στιλ «Lego» μιας ανδροκρατούμενης κοινωνίας που θέλει να ξέρει σε ποιον ανήκουν τα τέκνα της… ξέρεις τώρα, τα γνωστά… 😉\nΌτι η χειρότερη φυλακή, είναι αυτή που έχουμε φτιάξει μέσα μας και στολίσει με κουρτινάκια, γλαστράκια, όνειρα και ελπίδες και αυτό γνωστό… 😉\nΤο λιγότερο γνωστό μήπως είναι, πως όταν βρεθείς εκτός της οικογενειακής σου φυλακής είσαι σαν τη τσιπούρα στη μπανιέρα;\nΕίπαμε καλό μήνα;\nΑΦιλιά με χαμόγελα πολλά! 🙂 🙂 🙂\n6 Αυγούστου 2014 στο 10:35\nΚαλό μήνα Άιναφετς!\nΣαν τσιπούρα στη μπανιέρα (χαχα! καλό!) αισθάνεται κανείς μέσα στην οικογένεια, έξω φαντάζομαι αισθάνεται σαν τσιπούρα στο φυσικό της περιβάλλον που δεν έχει ξαναζήσει ποτέ, γιατί ως τώρα την είχαν στη μπανιέρα.\nΤο πρόβλημα δεν είναι η οικογένεια αυτή καθ’αυτή, αλλά ο ρόλος που έχει διαλέξει να παίζει. Για κάμποσες χιλιάδες χρόνια εξυπηρετούσε το σκοπό της ως ‘θεσμός’, αλλά πλέον έφτασε να εμποδίζει, ή τουλάχιστον δεν προχωράει πια τα πράματα. Γι’ αυτό αναπόφευκτα θα αλλάξει δομή, μορφή και συμπεριφορά – εκ των πραγμάτων, όπως έκανε και παλιότερα, όπως πάντα γίνονται όλα. Ήρθε η ώρα να αποφασίσει αν θα είναι λίκνο ελέυθερων ανθρώπων – που θα εφοδιάζει τους γόνους της με δύναμη, αγάπη, εμπιστοσύνη και όλα όσα χρειάζονται για να εξελιχθούν αυτή την εποχή, ή θα εξαφανιστεί – αυτό δε σημαίνει πως οι άνθρωποι θα σταματήσουν να κάνουν παιδιά ή σχέσεις μεταξύ τους 😉\n29 Σεπτεμβρίου 2014 στο 20:46\nToc Toc, είναι κανείς εδώ;\nΑΦιλάκιαααααααααααααααααααα πολύ φθινοπωρινά… πλέον! 🙂\n1 Οκτωβρίου 2014 στο 12:44\nΚαλημέρες! Πάντα είναι κάποια εδώ! Καλό Φθινόπωρο και Καλό Μήνα! 😉\n← Συνέντευξη μ’ένα Κινέζο\n(ακόμη μια) φανταστική ιστορία με πολεμιστές, δασκάλους, πανοπλίες, κι έναν ίλιγγο →


ἐν αἰθρίᾳ: Οι επιστημονικές μελέτες καταρρίπτουν τον μύθο της σύνδεσης κλιματικής αλλαγής με πυρκαγιές – Αιτία η ανεπάρκεια των κυβερνήσεων\nΟι επιστημονικές μελέτες καταρρίπτουν τον μύθο της σύνδεσης κλιματικής αλλαγής με πυρκαγιές – Αιτία η ανεπάρκεια των κυβερνήσεων\nΗ κλιματική αλλαγή ευθύνεται για τις πυρκαγιές που μαίνονται στην Μεσόγειο αλλά και διεθνώς.\nΟ Οργανισμός Ηνωμένων Εθνών σε έκθεση του αναφέρει ότι η κλιματική αλλαγή είναι η αιτία για τις καταστροφικές πυρκαγιές.\nΗ κλιματική αλλαγή λοιπόν ήταν η αιτία για τις καταστροφικές πυρκαγιές του 1980 και 1981 στην Ελλάδα, του 1986, του 2007 και του 2021.\nΠροφανώς ανάλογα παραδείγματα μπορούν να αναφερθούν διεθνώς και ειδικά στις ΗΠΑ και στην Αυστραλία όπου έχουν μεγάλη παράδοση εδώ και αιώνες στις καταστροφικές πυρκαγιές.\nΕίναι όμως η κλιματική αλλαγή η αιτία ή απλά ανακαλύφθηκε μια νέα αιτία για να συγκαλύψει την ανικανότητα των κυβερνήσεων να αντιμετωπίσουν τις πυρκαγιές.\nΕίχαμε με τον Covid 19 τον αόρατο εχθρό και τώρα μας προέκυψε ο πύρινος εχθρός… το κοινό και των δύο είναι ότι δεν μπορούν να τους αντιμετωπίσουν αποτελεσματικά.\nΤα επιστημονικά δεδομένα και η στατιστική καταρρίπτουν τον μύθο περί κλιματικής αλλαγής και πυρκαγιών…\nΤι έχει συμβεί στις ΗΠΑ;\nΣτα τέλη Ιουλίου, ο Πρόεδρος Joe Biden μέσω τηλεδιάσκεψης με διάφορους αξιωματούχους και με τους κυβερνήτες διαφόρων δυτικών Πολιτειών, συζήτησαν το πώς θα χειριστούν τον κίνδυνο των πυρκαγιών του 2021.\nΠροφανώς τέτοια τηλεδιάσκεψη στην Ελλάδα δεν έγινε γιατί απλά όλοι – μετά τα lockdowns – έσπευσαν για διακοπές.\nΓενικώς οι κυβερνώντες συμφώνησαν ότι έχουν βρει τον εχθρό… η κλιματική αλλαγή ευθύνεται.\nΟι New York Times ανέφεραν «Η Δύση καίγεται, είναι καιρός να δράσουμε για την κλιματική αλλαγή».\nΔυστυχώς… για τις πυρκαγιές δεν ευθύνεται η κλιματική αλλαγή\nΟι πυρκαγιές ήταν συνηθισμένες σε όλη τη Δύση ιστορικά, συχνά καίγονταν περισσότερα στρέμματα από ότι έχουν καεί τα τελευταία χρόνια.\nΣτο βαθμό που οι πυρκαγιές έχουν αυξηθεί σε ένταση εσχάτως θα πρέπει να αποδοθεί όχι στην αύξηση της θερμοκρασίας του πλανήτη, αλλά σε δεκαετίες κακοδιαχείρισης των δημοσίων δασών στις Δυτικές Ηνωμένες Πολιτείες, αλλά και στην Ευρώπη και ειδικά στα Μεσογειακά Κράτη.\nΈχει περάσει πάνω από ένας αιώνας από τότε που η Καλιφόρνια καταστράφηκε ολοσχερώς από πυρκαγιές που δεν είχαν προηγούμενο.\nΑυτό συνέβη πριν 100 χρόνια.\nΈρευνα στο Forest Ecology and Management\nΈρευνα που δημοσιεύτηκε στο Forest Ecology and Management κατέληξε στο συμπέρασμα ότι πριν από τον ευρωπαϊκό αποικισμό, περισσότερα από 4,4 εκατομμύρια στρέμματα δασών και θάμνων της Καλιφόρνιας καίγονταν ετησίως.\nΚαι αυτές οι τεράστιες πυρκαγιές ήρθαν όταν η Γη είχε πολύ καλύτερο κλίμα από ότι σήμερα.\nΤο Τμήμα Δασολογίας του Όρεγκον αναφέρει τα εξής.\n«Πριν από τον εποικισμό των ευρωπαίων στις ΗΠΑ, μεγάλες πυρκαγιές που κατέστρεφαν χιλιάδες στρέμματα… έκαιγαν τα βορειοδυτικά παράκτια δάση του Ειρηνικού κάθε 200-500 χρόνια.\nΜικρότερες πυρκαγιές εκδηλώνονταν στα εσωτερικά δάση συχνά κάθε 4–20 χρόνια.\nΑυτό άλλαξε με την άφιξη των ευρωπαίων εποίκων στη Δύση, οι οποίοι διέκοψαν την τακτικότητα των πυρκαγιών που προφανώς έβαζαν οι ιθαγενείς για να ανανεώσουν τα δάση.\nΟι ιθαγενείς που ήξεραν πολύ καλύτερα από εμάς τι σημαίνει διαχείριση και σεβασμός στο δάσος, πραγματοποιούσαν ενεργητική διαχείριση των δασών, έβαζαν φωτιές που ήλεγχαν και έτσι διασφάλιζαν την ανανέωση των δασών χωρίς να επέρχεται ανεξέλεγκτη καταστροφή.\nΣτις ΗΠΑ ήταν οι ιθαγενείς, στην Ευρώπη οι χωρικοί και οι ντόπιοι που ξέρουν καλύτερα από τους θεωρητικούς επιστήμονες τι σημαίνει ενεργητική διαχείριση των δασών.\nΤα δάση έγιναν πιο πυκνά….\nΑπό την στιγμή που τα δάση έγιναν κρατικά, η διαχείριση με αποψιλώσεις, πυροσβεστικούς σωλήνες, πυροσβεστικά οχήματα αντικατέστησαν τις τακτικές εκτεταμένες δασικές πυρκαγιές.\nΓια σχεδόν 80 χρόνια, η Δασική Υπηρεσία των ΗΠΑ, μια υπηρεσία που υπάγεται στο Υπουργείο Γεωργίας, δημιούργησε χιλιάδες χιλιόμετρα δρόμων βαθιά στα δάση για να επιτρέψει την υλοτομία.\nΟι δρόμοι δημιούργησαν τεχνητά εμπόδια για τις πυρκαγιές και επέτρεψαν την πρόσβαση των πυροσβεστών στα δάση για να καταπολεμήσουν τις πυρκαγιές.\nΤο 1985, τα ομοσπονδιακά δάση του Όρεγκον παρήγαγαν περισσότερα από 4 δισεκατομμύρια μέτρα ξύλου ετησίως.\nΜέχρι το 1995, οι ανησυχίες και η αλλαγή στη φιλοσοφία διαχείρισης των δασών από μια παραγωγική χρήση σε φυσική διαχείριση του οικοσυστήματος είχαν ως αποτέλεσμα να κλείσουν χιλιάδες χιλιόμετρα δασικών δρόμων.\nΟι υλοτομικές δραστηριότητες μειώθηκαν σε λιγότερο από 1 δισεκατομμύριο μέτρα σανίδας ετησίως.\nΗ ίδια μείωση της υλοτομίας και των κατεστραμμένων δασικών δρόμων ήταν κοινή σε όλα τα δυτικά δημόσια δάση.\nΑυτό είχε ως αποτέλεσμα τα δάση να πυκνώσουν επικίνδυνα και να επιτρέψουν την ευκολότερη εξάπλωση προσβολών από έντομα, που προκάλεσαν χιλιάδες καταστροφές.\nΠολλά ομοσπονδιακά δάση περιέχουν πλέον περισσότερα νεκρά από ζωντανά δέντρα.\nΚαι δεδομένου ότι οι υλοτόμοι δεν μπορούν πλέον να καθαρίσουν μεγάλες εκτάσεις από δάση και οι πυροσβέστες δεν μπορούν να φτάσουν στις πυρκαγιές, εκτός από τον αέρα εάν οι συνθήκες είναι κατάλληλες, οι πυρκαγιές αυξάνονται ξανά.\nΔυστυχώς, εκατοντάδες πόλεις, σπίτια και επιχειρήσεις καίγονται.\nΑυξήθηκαν τα καύσιμα… για τις φωτιές\nΜε τόσα καύσιμα γιατί τα νεκρά δέντρα είναι καύσιμο… αυτές οι φωτιές είναι πλέον διαφορετικές.\nΑντί να αναπληρώνουν το έδαφος, καίγονται σκοτώνοντας μικροοργανισμούς και τα τοπία παραμένουν κρανίου τόπος για χρόνια.\nΣύμφωνα με την τρέχουσα ομοσπονδιακή πολιτική να αφήσουμε τη φύση να πάρει το δρόμο της, οι υλοτόμοι συνήθως δεν μπορούν καν να μπουν σε καμένες περιοχές για να καθαρίσουν την καμένη ξυλεία και να φυτέψουν νέα δέντρα σε περιοχές όπου, με ανθρώπινη βοήθεια, θα μπορούσαν ενδεχομένως να ριζώσουν και να ανθίσουν.\nΈτσι, για πολιτικούς λόγους, ο Biden και οι κυβερνήσεις ανά τον κόσμο θέλουν να κατηγορήσουν τη μέτρια πρόσφατη υπερθέρμανση για την έκταση και την ένταση των πυρκαγιών στις δυτικές πολιτείες το 2020 και το 2021.\nΟ αληθινός ένοχος είναι περισσότερα από 30 χρόνια κακής διαχείρισης των δασών.\nΣε αντίθεση με τους ισχυρισμούς του Biden και των κυβερνήσεων, που μιλούν για αύξηση της χρήσης ηλεκτρικών οχημάτων και τη διακοπή της χρήσης ορυκτών καυσίμων για την παραγωγή ηλεκτρικής ενέργειας δεν θα κάνουν πολλά… για την πρόληψη των πυρκαγιών.\nΟι πυρκαγιές είναι φυσικές ή δόλιες και σκόπιμες.\nΔεν μπορούν να σταματήσουν.\nΜπορούν να διαχειριστούν.\nΗ ζημιά που προκαλούν οι πυρκαγιές στα δάση και στους ανθρώπους που ζουν κοντά τους μπορεί να μειωθεί δραματικά.\nΑπαιτείται σοφή διαχείριση των δασών, είτε μέσω τακτικής, διαδεδομένης καύσης χαμηλής έντασης, όπως έκαναν οι ιθαγενείς Αμερικανοί, είτε μέσω ενεργού δασικής διαχείρισης, συμπεριλαμβανομένης της υλοτομίας και των προσπαθειών εκκαθάρισης και πυρόσβεσης, όπως έκαναν οι κυβερνήσεις πριν από το 1990.\nΑυτά τα εργαλεία, όχι οι μαζικές, λανθασμένες δαπάνες για την κλιματική αλλαγή, είναι ο καλύτερος τρόπος να διασώσουμε στο μέλλον τα δάση μας από τις πυρκαγιές.\nΑναρτήθηκε από MARIA στις 11:00 π.μ.


iakovos jazz: Theresa May VS Donald Trump\nΟι Liberal Democrats, το Βρετανικό Ποτάμι, ένα κόμμα πολύ κοντά στην Μουσουλμανική Αδελφότητα (Κατάρ), που στις δημοσκοπήσεις έρχεται τρίτο με 9% περίπου, ζήτησε από την Theresa May να ακυρώσει την επίσκεψη του Τραμπ στην Αγγλία, γιατί όπως είπαν ο Τραμπ ντροπιάζει τις ΗΠΑ.\nΕφόσον οι Liberal Democrats είναι 3ο κόμμα, η άποψη τους δεν θα είχε τόσο μεγάλη σημασία αν δεν υπήρχε η πιθανότητα να κάνουν μία κυβέρνηση συνεργασίας με τον Jeremy Corbyn, που είναι πολύ κοντά στο Ιράν και την Χεζμπολάχ, και είναι δεύτερος στις δημοσκοπήσεις με ένα ποσοστό κοντά στο 35%, λίγο πίσω από το κόμμα της Μέι.\nΌλα αυτά την στιγμή που η Τουρκία, το Κατάρ και το Ιράν έχουν προχωρήσει την συνεργασία τους, οι Τούρκοι λόγω της συνεργασία ΗΠΑ-Κούρδων. Οι Καταριανοί και οι Ιρανοί λόγω της προσέγγισης ΗΠΑ-Ρωσίας, για διαφορετικούς λόγους ο καθένας.\nΟι Βρετανοί τα έχουν πολύ καλά με τους Τούρκους, αφού από την Τουρκία βγάζουν στην Μεσόγειο το πετρέλαιο του Αζερμπαϊτζάν, όπου κυριαρχεί η Βρετανική BP, και στο Κατάρ βασίζουν οι Βρετανοί την ενεργειακή τους ασφάλεια, για να μην είναι εξαρτημένοι από την Ρωσία, με το 30% του αερίου τους να προέρχεται από το Κατάρ. Αν πρωθυπουργός είναι ο Corbyn οι Βρετανοί θα τα έχουν καλά και με τους Ιρανούς, εκτός από τους Καταριανούς και τους Τούρκους, και θα μπορούν να ενταχθούν στον άξονα Κατάρ-Ιράν-Τουρκία.\nΘα τολμήσουν λοιπόν οι Βρετανοί να βγάλουν μπροστά τον Jeremy Corbyn? Ήδη ο Τραμπ επιτέθηκε στον Μουσουλμάνο δήμαρχο του Λοντονιστάν Shadiq Khan, ο οποίος εξελέγη με την υποστήριξη της Μουσουλμανικής Αδελφότητας και τις ψήφους των Μουσουλμάνων του Λονδίνου (13% περίπου) και των αριστερών Λονδρέζων.\nΘεωρητικά, όπως έχω ξαναπεί, ο Corbyn μπορεί να ζητήσει την βοήθεια της Ρωσίας εναντίον των Ισπανών στο Γιβραλτάρ, και εναντίον των Γάλλων και των Γερμανών στο Brexit, χωρίς να διαταράξει τις σχέσεις ΗΠΑ-Μεγάλης Βρετανίας. Αν αυτό θέλουν οι Βρετανοί. Αν δεν θέλουν αυτό οι Βρετανοί, και τους τρομάζει ακόμη περισσότερο η προσέγγιση ΗΠΑ-Ρωσίας, ο Corbyn, ο οποίος είναι σφοδρός επικριτής του Τραμπ, μπορεί να κάνει τις σχέσεις ΗΠΑ-Μεγάλης Βρετανίας μπάχαλο, ώστε η κεντροαριστερά και η αριστερά στις ΗΠΑ να λένε ότι ο Τραμπ τα έκανε μπάχαλο και οι ΗΠΑ έχασαν τους συμμάχους τους.\nΕπίσης, ο Corbyn μπορεί να προστατεύσει το Ιράν, στηρίζοντας τις θέσεις του Ιράν, του Κατάρ και της Τουρκίας στο Παλαιστινιακό, ώστε να φέρει σε δύσκολη θέση την Ρωσία, και να την ντροπιάσει στον Μουσουλμανικό Κόσμο αν η Ρωσία δεν πάρει το μέρος των Παλαιστινίων για να μην κοντραριστεί με τις ΗΠΑ. Αν η Ρωσία πάρει το μέρος των Παλαιστινίων και του Ιράν, δίπλα στην Γαλλία και την Βρετανία, τότε θα τα σπάσει με τον Τραμπ.\nΉδη ο Corbyn την έπεσε στην Σαουδική Αραβία, η οποία συμμάχησε με τον Τραμπ, λέγοντας ότι η Βρετανία πρέπει να σταματήσει να πουλάει όπλα στην Σαουδική Αραβία, γιατί η Σαουδική Αραβία σκοτώνει αμάχους στην Υεμένη, τους αντάρτες Houthis του Ιράν στην πραγματικότητα.\nΜπρος γκρεμός και πίσω ρέμα για τους Ρώσους, και κίνηση ματ εναντίον της Ρωσίας, με πολύ μεγάλο όμως ρίσκο για την Βρετανία, ή οποία θα έχει χτυπήσει ταυτόχρονα και την Ρωσία και τις ΗΠΑ. Πολύ επικίνδυνη στρατηγική αλλά στο τραπέζι για τους Βρετανούς αν ενδιαφέρονται περισσότερο για το να σπάσουν την προσέγγιση ΗΠΑ-Ρωσίας και λιγότερο για το Γιβραλτάρ και το Brexit.\nΝα πω ότι η και η Teresa May και ο Υπουργός Εξωτερικών είπαν ότι δεν θα ακυρώσουν την επίσκεψη του Τραμπ στην Βρετανία, η οποία είναι πριν τις εκλογές της Πέμπτης. Και οι δύο όμως πήραν το μέρος του δημάρχου της Μουσουλμανικής Αδελφότητας Sadiq Khan. Στην συνάντηση αυτή ο Τραμπ θα προσπαθήσει να καθησυχάσει τους Βρετανούς, και να τους εντάξει στην συνεργασία ΗΠΑ-Ρωσίας.\nΠάλι ιστορικές εκλογές την Πέμπτη στην Βρετανία, και να δούμε αν οι Βρετανοί θα βγάλουν μπροστά τον Jeremy Corbyn, και αν όντως τον βγάλουν μπροστά, αν όντως ο Corbyn θα κάνει μπάχαλο τις σχέσεις ΗΠΑ-Βρετανίας, και αν θα ξεφτιλίσει την Ρωσία στο Παλαιστινιακό.\nΠάρα πολύ σημαντικές εκλογές και αυτές, πολύ σημαντικότερες από τις Γερμανικές. Στις Γερμανικές δεν υπάρχει κάποιο ενδιαφέρον. Όσοι οι Γάλλοι τα βρίσκουν με τους Γερμανούς, οι Γερμανοί σοσιαλδημοκράτες φίλοι των Ρώσων δεν θα προσπαθούν να κερδίσουν τις εκλογές, και το κόμμα της Μέρκελ θα προελαύνει. Οι Γερμανικές εκλογές θα έχουν ενδιαφέρον αν τα σπάσουν στο μεταξύ οι Γάλλοι και οι Γερμανοί, και οι Γερμανοί βγάλουν τους Γερμανούς σοσιαλδημοκράτες μπροστά και φωνάξουν για βοήθεια τους Ρώσους. Κάτι που δεν φαίνεται προς το παρόν να συμβαίνει.\nΌπως έχω ξαναπεί το κόμμα της Μέρκελ είχε αυτοδυναμία για περισσότερο ακόμη από τρία χρόνια, αφού η θητεία είναι πενταετής, αλλά η Teresa May πήγε λέει σε εκλογές επειδή οι δημοσκοπήσεις την έδειχναν μπροστά 25% από τον Corbyn, και ήθελε λέει να κάνει την αυτοδυναμία αυτοδυναμιότερη. Και φυσικά ο Cobryn υποσχέθηκε τα πάντα μέσα σε έναν μήνα και η διαφορά έκλεισε. Αλλά αυτό δεν είχε περάσει από το μυαλό της Μέι. Εμένα μου είχε περάσει από το μυαλό, αλλά δεν είχε περάσει από το μυαλό της Teresa May.\nΝα πω ότι αυτή η κόντρα είναι πολύ άσχημη και για την Ελλάδα. Η Ελλάδα χρειάζεται ηρεμία. Γιατί αν εκτός από τα δικά μας έχουμε και φουρτούνες στην Ευρώπη θα έχουμε πρόβλημα.\nΕγώ ελπίζω οι Βρετανοί να αποφασίσουν να βγάλουν μπροστά την May, και να βασιστούν οι Βρετανοί στις δεσμεύσεις των ΗΠΑ για προστασία από την Ρωσία. Ή αν τουλάχιστον βγάλουν μπροστά τον Corbyn να το κάνουν για να χτυπήσουν μόνο τους Ισπανούς, τους Γάλλους και τους Γερμανούς, και όχι τους Αμερικανούς. Αλλά ο Corbyn δεν έχει ξεκινήσει καλά με τον Τραμπ. Ήδη έχει πει πολλά. Όχι ότι δεν θα μπορεί αν είναι πρωθυπουργός να μην ασχολείται με τις ΗΠΑ. Αλλά Corbyn και Τραμπ να τα έχουν και πολύ καλά είναι λίγο δύσκολο.\n“Theresa May told to cancel Donald Trump's state visit to UK”, Ιούνιος 2017\n“Trump UK state visit to go ahead despite criticism of London mayor: foreign minister”, Ιούνιος 2017


Ληστεία μετά κεφαλικού φόρου - Politis Online\nΑπό Γιάννης Πολίτης Δημοσιεύτηκε στις 19 Μαρτίου 2009\nΤο οικονομικό επιτελείο έχει χάσει την μπάλα. Πριν από έναν μήνα πήρε πίσω τη ρύθμιση Αλογοσκούφη για να μη δυσαρεστήσει ελεύθερους επαγγελματίες που θα πλήρωναν έως 1.000 ευρώ φόρο ο καθένας.\nΤώρα έρχεται και βάζει κεφαλικό φόρο που φθάνει μέχρι τα 5.000 ευρώ σε ευκατάστατους μεν, έντιμους δε φορολογούμενους που δηλώνουν τα εισοδήματά τους στην Εφορία και αποτελούν εύκολη λεία για το κράτος όταν θέλει να κλείσει τις μαύρες τρύπες. Μόνο που τα χρήματα τα οποία θα μαζέψει είναι ελάχιστα, γιατί οι άνθρωποι αυτοί είναι μόνο 128.000. Για ακόμη μια φορά στο απυρόβλητο μένουν οι φοροφυγάδες και τα κέρδη των μεγάλων επιχειρήσεων.\nΤΑ ΑΛΛΑ μεγάλα θύματα είναι οι δημόσιοι υπάλληλοι για τους οποίους εδώ και καιρό η κυβέρνηση καλλιεργεί την εντύπωση ότι είναι οι μόνοι ωφελημένοι από την οικονομική κρίση γιατί έχουν σταθερή εργασία. Έτσι το 70% των εργαζομένων στον δημόσιο τομέα θα πάρει μηδενικές αυξήσεις. Το μάρμαρο θα το πληρώσουν και οι συνταξιούχοι του Δημοσίου, αφού περισσότεροι από τους μισούς δεν θα πάρουν ούτε ένα ευρώ αύξηση.\nΑΚΟΜΗ και στελέχη της Ν.Δ. παραδέχονται ότι τα μέτρα αυτά είναι σπασμωδικά κι έρχονται σε πλήρη αντίθεση με τις πρόσφατες δημόσιες διαβεβαιώσεις του Πρωθυπουργού πως δεν πρόκειται να μπουν νέοι φόροι. Στο εσωτερικό της Ν.Δ. η γκρίνια έχει ήδη αρχίσει, καθώς οι βουλευτές αντιλαμβάνονται ότι κάθε μέρα που περνάει το κόμμα χάνει την επαφή με την κοινωνία και τον λεγόμενο μεσαίο χώρο, τον οποίο επιθυμεί να επανακτήσει.\nΤΗΝ ΙΔΙΑ ώρα, το υπουργείο Δημόσιας Τάξης σκληραίνει τα μέτρα αστυνόμευσης σε μια προσπάθεια να αναστρέψει το βαρύ κλίμα που δημιουργεί η έξαρση της εγκληματικότητας και η δράση των κουκουλοφόρων αλλά, αντί να στρέφεται κατά των ταραξιών, στρέφεται κατά της… κουκούλας. Παράλληλα κορυφαία κυβερνητικά στελέχη στρώνουν το χαλί για την ντε φάκτο κατάργηση του πανεπιστημιακού ασύλου.\nΤΕΛΟΣ, στα εξωτερικά μας μέτωπα, οι Σκοπιανοί κάνουν τώρα επίθεση φιλίας στην Ελλάδα για να εμφανιστούν στη διεθνή κοινότητα ως δήθεν διαλλακτικοί εν όψει των δημοτικών και προεδρικών εκλογών που θα διεξαχθούν την Κυριακή στη γειτονική χώρα. Δεν λένε όμως τίποτα για την ταμπακέρα.


Κατά την χθεσινή επίσκεψη του Πρωθυπουργού Κυρίου Αλέξη Τσίπρα στον Βόλο, υπήρξε συνάντηση του με τον Πρόεδρο του Συνεταιρισμού κ. Ιωάννη Κίτσιο.\nΚατά την διάρκεια της συνάντησης που έγινε σε ιδιαίτερα εγκάρδιο κλίμα, συζητήθηκαν ορισμένα από το πιο σοβαρά προβλήματα του κλάδου.\nΜετά την συζήτηση ο Πρόεδρος του επέδωσε το ακόλουθο Υπόμνημα.\nΣας είναι γνωστή η συμβολή των Αγροτικών Συνεταιρισμών, στην τάξη των αγροτών, στις τοπικές κοινωνίες και κυρίως στην Ελληνική Οικονομία. Πρόσφατα μάλιστα μέλος της κυβέρνησης χαρακτήρισε τον Αγροτικό τομέα σαν μια ατμομηχανή της ανάπτυξης που θα παίξει καθοριστικό ρόλο για να βγούμε από την κρίση.\nΥπό το πρίσμα αυτό και με την ευκαιρία της σημερινής παρουσίας σας στην περιοχή μας, θα θέλαμε να σας εκθέσουμε κάποια από τα πιο σοβαρά προβλήματα του Συνεταιρισμού μας και του κλάδου και να αιτηθούμε την αρωγή σας για την επίλυση τους.\nΕΦΚ ΣΤΟ ΚΡΑΣΙ\nΗ επιβολή του φόρου δημιούργησε τεράστια στρέβλωση στην αγορά ,όπου η τιμή του λαθραίου-αφορολόγητου κρασιού (λόγω μη καταβολής ΕΦΚ+ΦΠΑ)\nφτάνει στο μισό της τιμής του φορολογημένου. Αυτό έχει σαν αποτέλεσμα να δημιουργείται αθέμιτος ανταγωνισμός και οι πωλήσεις των τιμίων και φορολογούμενων επιχειρήσεων να έχουν μειωθεί δραματικά!\nΔυστυχώς όμως τελείωσε και ο φετινός τρύγος και η κατάργηση του άδικου και αναποτελεσματικού αυτού φόρου δεν έχει πραγματοποιηθεί. Η αλήθεια είναι πως η απόφαση για την κατάργηση έχει ληφθεί και το όλο ζήτημα ανάγεται στην εύρεση ισοδυνάμων που να ικανοποιούν την τροϊκα.\nΠρόσφατα ο Διοικητής της Αρχής Δημοσίων Εσόδων κ. Γ. Πιτσιλής δήλωσε πως η απώλεια των φόρων από το παράνομο εμπόριο σε αλκοολούχα ποτά, έχει ως αποτέλεσμα να χάνονται από τα κρατικά ταμεία περισσότερα από 400 εκατομμύρια ευρώ ετησίως. Ιδού Κύριε Πρωθυπουργέ η λύση με τα ισοδύναμα. Πάταξη του λαθρεμπορίου και έσοδα 400 εκατομμυρίων ευρώ.\nΈχει γίνει ήδη όμως μεγάλη ζημιά στην αγορά και απαιτείται να δοθεί λύση.\nΣυγκεκριμένα θα πρέπει να δώσετε άμεσα εντολές για την αντιμετώπιση της παραοικονομίας και της λαθρεμπορίας που ανθεί. Πιο αναλυτικά θα πρέπει.\nΝα γίνουν ενδελεχείς έλεγχοι στην διακίνηση των σταφυλιών με συνεργεία η ακόμη και με την συνδρομή του ΣΔΟΕ.\nΝα γίνεται αντιπαραβολή των τιμολογίων με τις δηλώσεις παραγωγής των παραγωγών αλλά και τα δελτία παραλαβών των οινοποιείων.\nΝα γίνουν εξονυχιστικοί έλεγχοι στις δεξαμενές των οινοποιείων και αντιπαραβολή με τις δηλώσεις τους στο Τελωνείο.\nΗ διακίνηση των οινικών προϊόντων και υποπροϊόντων να γίνεται κατόπιν ελέγχου και φυσικής παρουσίας ελεγκτών από τις αρμόδιες Υπηρεσίες.\nΠρόσφατα επίσημα Υπουργικά χείλη έχουν δηλώσει πως στην αγορά του τσίπουρου γίνεται «της τρελής»\nΑυτό δυστυχώς είναι φυσικό επακόλουθο, όταν επιβάλλεται τεράστια φορολογία τότε δημιουργείται ισχυρότατο κίνητρο για λαθραία και παράνομη διακίνηση .\nΣίγουρα δεν είναι τυχαίο το συμβάν στον Τύρναβο όπου βρέθηκαν και κατασχέθηκαν αδήλωτοι 315 τόνοι τσίπουρου (σημείωση αυτή είναι περίπου η ετήσια πώληση του leader της αγοράς ή το 17% της ετήσιας κατανάλωσης στην Ελλάδα!)\nΟρισμένοι επίσημοι αποσταγματοποιοί από την άλλη ξεκίνησαν και αυτοί την ίδια δουλειά. Αδήλωτα σταφύλια, αδήλωτα αποθέματα, κρυφά καζάνια , μαύρη διακίνηση.\nΤο αποτέλεσμα? Το 85% του τσίπουρου που καταναλώνεται στην Ελλάδα είναι μαύρο & αφορολόγητο! Αθέμιτος ανταγωνισμός- παράνομος πλουτισμός-απώλεια φόρων-τεράστιος κίνδυνος για την δημόσια υγεία. Αυτή η αυξημένη ζήτηση πρώτης ύλης έχει οδηγήσει και σε ακόμη πιο επικίνδυνες τακτικές. Παράνομες εισαγωγές Βουλγάρικων και Αλβανικών οινοπνευμάτων άγνωστης προέλευσης και διαδικασίας παραγωγής. Είναι γνωστό ότι καθημερινά την χώρα διατρέχουν βυτία με λαθραίο οινόπνευμα.\nΩς Αντιπρόεδρος της Ένωσης Αποσταγματοποιών Ελλάδας, γίνομαι δέκτης καθημερινά πολλών τηλεφωνημάτων από όλη την Ελλάδα, από Συνεταιρισμούς και Ιδιώτες Οινοποιούς & Αποσταγματοποιούς με την προτροπή της παρέμβασης μου για την επίλυση του τεράστιου αυτού θέματος.\nΗ λύση για να μπει επιτέλους μια τάξη στην φαύλη αγορά του τσίπουρου είναι απλή. Αρκεί να απαγορευτεί η διάθεση του χύμα προϊόντος στα τελικά σημεία πώλησης.\nΘεωρούμε μάλιστα πως είναι προς στην σωστή κατεύθυνση η πρόσφατη απόφαση για υποχρεωτική χρήση εμφιαλωμένου ελαιολάδου στα τραπέζια των σημείων εστίασης. Κάτι ανάλογο για το τσίπουρο θα έλυνε το πρόβλημα .\nΑυτό δεν σημαίνει με κανένα τρόπο ότι πρέπει να καταργηθεί το καθεστώς των διήμερων (άλλωστε αυτή η κουλτούρα ευνοεί την ανάπτυξη του προϊόντος) . Όμως θα πρέπει να διατηρηθεί στα επίπεδα για τα οποία θεσμοθετήθηκε και να μην γίνεται προϊόν εκμετάλλευσης και παράνομου πλουτισμού.\nΤα όσα ανέφερε χτες στην Λάρισα η αξιότιμη Κυρία Υφυπουργός Οικονομικών για τα προβλήματα του κλάδου αποτελούν μικρά βήματα προς την σωστή κατεύθυνση. Δεν απαντούν όμως και κυρίως δεν επιλύουν το πιο σημαντικό πρόβλημα του κλάδου που είναι η παράνομη και λαθραία διακίνηση οίνων και αποσταγμάτων.\nΘεωρούμε ότι ορισμένα από τα ανωτέρω προταθέντα θα μπορούσαν να αποτελέσουν την λύση του προβλήματος .\nΕίμαστε πάντα στην διάθεση σας για περαιτέρω συζήτηση επί των ως άνω θεμάτων


Η Επιτροπή Παρέλασης της Ομοσπονδίας Ελληνικών Σωματείων Μείζονος Νέας Υόρκης ανακοίνωσε τους Τελετάρχες της φετινής εκδήλωσης - Hellenic Daily News\nΗ Επιτροπή Παρέλασης της Ομοσπονδίας Ελληνικών Σωματείων Μείζονος Νέας Υόρκης ανακοίνωσε τους Τελετάρχες της φετινής εκδήλωσης, που θα πραγματοποιηθεί, στην 5η Λεωφόρο, την Κυριακή 5 Ιουνίου.\nΣτους Τελετάρχες εκτός από επιφανείς Ελληνοαμερικανούς, που διακρίνονται στις ΗΠΑ, μετέχουν και Έλληνες Ολυμπιονίκες, ενώ επιβεβαιώθηκε και η παρουσία του αγήματος των Ευζώνων.\nΑναλυτικά η ανακοίνωση της Επιτροπής Παρέλασης της Ομοσπονδίας Ελληνικών Σωματείων Μείζονος Νέας Υόρκης:\n«Η Επιτροπή Παρέλασης της Ομοσπονδίας Ελληνικών Σωματείων Μείζονος Νέας Υόρκης με χαρά ανακοινώνει ότι επιβεβαιώθηκε από την Προεδρία της Ελληνικής Δημοκρατίας η έλευση του αγήματος Ευζώνων της Προεδρικής Φρουράς οι οποίοι θα συμμετάσχουν και θα λαμπρύνουν με την παρουσία της την εθνική μας Παρέλαση στην 5η Λεωφόρο, την Κυριακή 5 Ιουνίου ε.ε.\nΗ Επιτροπή Παρέλασης εκφράζει την ευγνωμοσύνη της στον Σεβασμιότατο Αρχιεπίσκοπο Αμερικής, κ.κ. Ελπιδοφόρο για την παρέμβασή του στην Πρόεδρο της Δημοκρατίας κ. Κατερίνα Σακελλαροπούλου, καθώς και για την δέσμευσή του να αναλάβει η Ιερά Αρχιεπισκοπή όλες τις δαπάνες των ευζώνων. Ευχαριστούμε επίσης και άλλους επιφανείς Ελληνοαμερικανούς για την αποτελεσματική παρέμβασή τους στον πρωθυπουργό, κ. Κυριάκο Μητσοτάκη και τον υπουργό Εθνικής Άμυνας κ. Νίκο Παναγιωτόπουλο. Οι εύζωνες, (18 στρατιώτες και 4 αξιωματικοί), προγραμματίζεται να αφιχθούν την Πέμπτη, 2 Ιουνίου και να αναχωρήσουν το απόγευμα της Δευτέρας 6 Ιουνίου.\nΗ Επιτροπή Παρέλασης επίσης ανακοινώνει ότι οι τελετάρχες της φετινής παρέλασης θα είναι:\n1. Ο Αρχιεπίσκοπος Αμερικής κ.κ. Ελπιδοφόρος, εις αναγνώριση του έργου και της προσφοράς της Ελληνικής Ορθοδόξου Αρχιεπισκοπής Αμερικής, η οποία συμπληρώνει φέτος εκατό χρόνια από την ίδρυσή της το 1922.\n2. Το Ελληνικό Συμβούλιο του Κογκρέσου των Ηνωμένων Πολιτειών (Hellenic Caucus of the US Congress) και οι συμπρόεδροί του, Κάρολιν Μαλόνι και Γκας Μπιλιράκης.\n3. Η ελληνοαμερικανίδα ομοσπονδιακή βουλευτής, Νικόλ Μαλλιωτάκη.\n4. Η Χρυσή Ολυμπιονίκης, κ. Φανή Χαλκιά\nΕπιπροσθέτως, Επίτιμοι Τελετάρχες της φετινής παρέλασης αποφασίστηκε να είναι:\n1. Η μεγάλη ελληνοαμερικανική οργάνωση ΑΧΕΠΑ και ο ύπατος πρόεδρός της κ. Δημήτρης Κόκοτας. Σημειώνεται ότι η ΑΧΕΠΑ εορτάζει φέτος εκατό χρόνια δημιουργικής ζωής και δράσης.\n2. Οι κυπριακές οργανώσεις των Ηνωμένων Πολιτειών: Ομοσπονδία ΚυπροΑμερικανικών Οργανώσεων, η Διεθνής Επιτροπή Δικαιοσύνης για την Κύπρο (ΠΣΕΚΑ) και ο Πανκύπριος Σύνδεσμος Αμερικής και οι Πρόεδροί τους κ. Κυριάκος Παπαστυλιανού και κ. Φίλιπ Κρίστοφερ.\n3. ΟΙ Χιακές οργανώσεις των ΗΠΑ εις ένδειξη τιμής για τα 200 χρόνια από την Καταστροφή της Χίου το 1822: Χιακή Ομοσπονδία, Πανγχιακός Σύνδεσμος «Κοραής» και τα Ηνωμένα Χιακά Σωματεία Αμερικής, καθώς και οι πρόεδροί τους κ. Ιωάννης Κοντολιός, κ. Παναγιώτης Γεραζούνης και κ. Δημήτρης Κοντολιός.\n4. Ο χρυσός Ολυμπιονίκης κ. Ιωάννης Μελισσανίδης.\nΗ Επιτροπή Παρέλασης καλεί όλους (συλλόγους, οργανώσεις, Κοινότητες και άτομα) να δώσουν το παρών τόσο στις δύο τελευταίες πανομογενειακές συγκεντρώσεις την Πέμπτη 26 Μαΐου και την Πέμπτη 2 Ιουνίου στις 7:30 μ.μ. στο Σταθάκειο Κέντρο όσο και στις παράλληλες εκδηλώσεις που προγραμματίζονται. Υπενθυμίζεται ότι οι εκδηλώσεις αυτές είναι:\n• Έπαρση της ελληνικής σημαίας στο Bowling Green, στο Μανχάταν, παρουσία του αγήματος των Ευζώνων, την Παρασκευή 3 Ιουνίου, στις 12:00 το μεσημέρι\n• Έπαρση της ελληνικής σημαίας και της αμερικανικής σημαίας στην πλατεία Αθηνών, στην Αστόρια, το Σάββατο 4 Ιουνίου στις 12:00 το μεσημέρι παρουσία Ευζώνων. Την ανάκρουση των εθνικών ύμνων της Ελλάδας και των Ηνωμένων Πολιτειών θα κάνει η Φιλαρμονική της Ελληνικής Αεροπορίας.\n• Επίσημο Δείπνο προς τιμήν των τελεταρχών και των επιτίμων τελεταρχών το Σάββατο 4 Ιουνίου στις 7:00 μ.μ. στο ξενοδοχείο Hilton Νέας Υόρκης.\nΣΤΗΝ 5Η ΛΕΩΦΟΡΟ!\nΚΥΡΙΑΚΗ 5 ΙΟΥΝΙΟΥ 2022 1:30 μ.μ.»\nTags: Παρέλαση Νέας Υόρκης, Τελετάρχες 2022


Έξυπνα κόλπα για εναλλακτική καθαριότητα\nΈξυπνα κόλπα για εναλλακτική καθαριότητα\nΚατηγορία: Φτιάχνω - Πώς να: Καθαριστικά - Υγιεινή - Σαπούνια\nΑν πέσει κερί στα ρούχα\n(ή στα χαλιά) σιδέρωσέ τα\nκαι είσαι έτοιμη...\nΑκόμη και με σκέτο νερό, τα\nτζάμια καθαρίζουν ωραιότατα.\nΦρόντισε να έχεις πάντα καθαρές\nτις τράπουλες στο σπίτι σου\nκαι παίξε άφοβα με όλη\nΜην στρώσεις τα χαλιά αμέσως\nμετά το σφουγγάρισμα. Πρέπει\nνα έχει στεγνώσει καλά το\n7 Σημαντικά tips για το σπίτι και την καθημερινότητα\nΤο ήξερες; - Αυτός είναι ο ΣΩΣΤΟΣ τρόπος να απολυμάνεις την οδοντόβουρτσά σου!\nPharm24 - Ηλεκτρονικό φαρμακείο


Η κακοκαιρία «σφυροκοπά» Βόρεια Εύβοια και Πήλιο – Τα πρώτα μέτρα της κυβέρνησης για τους πληγέντες - Newsbeast\nΗ κακοκαιρία «σφυροκοπά» Βόρεια Εύβοια και Πήλιο – Τα πρώτα μέτρα της κυβέρνησης για τους πληγέντες\nH «Αθηνά» σάρωσε τις πυρόπληκτες περιοχές\nΗ Εύβοια στο βόρειο κομμάτι της τραυματίστηκε και πάλι από την μανία της φύσης. Οι καταστροφικές πλημμύρες έκαναν τους κατοίκους της περιοχής να ζουν σε σύντομο χρονικό διάστημα τον εφιάλτη και την κυβέρνηση να προσπαθεί ξανά να επουλώσει τις πληγές που παρέμεναν ανοιχτές μετά τις καταστροφικές πυρκαγιές του καλοκαιριού. Και η Εύβοια δεν ήταν η μοναδική περιοχή που έζησε το «μένος» των πλημμυρών.\nΌπως ανακοίνωσε ο αρμόδιος υφυπουργός για θέματα κρατικής αρωγής και αποκατάστασης από φυσικές καταστροφές Χρήστος Τριαντόπουλος εγκρίθηκε για την Βόρεια Εύβοια έκτακτη χρηματοδότηση 20 εκατ. ευρώ. Ο αναπληρωτής υπουργός Εσωτερικών, Στέλιος Πέτσας δεσμεύτηκε ότι οι αποζημιώσεις στους κατοίκους της Βόρειας Εύβοιας για τα πλημμυρικά φαινόμενα θα δοθούν άμεσα. Όπως τόνισε: « δεν περιμένουμε όπως παλιά τεχνικά δελτία από όλους τους δήμους και περιφέρειες. Αλλά θα είμαστε συνεχώς σε επικοινωνία και με το καινούργιο υπουργείο και με τον κ. Τριαντόπουλο που έχει αναλάβει έναν ρόλο συντονιστού κοντά στον Πρωθυπουργό προκειμένου να κάνουμε γρήγορα τις καταβολές των πρώτων ενισχύσεων στους δήμους για να φτιαχτεί ό,τι απαιτείται να φτιαχτεί για να δοθεί γρήγορα στην κυκλοφορία ένας δρόμος ή να αντιμετωπιστεί ένα πρόβλημα στο αντλιοστάσιο για να μην μείνει χωρίς νερό μια περιοχή. Αυτά τα έχουμε προχωρήσει πολύ γρήγορα. Και πλέον δεν ακολουθούμε τις παλιές διαδικασίες της γραφειοκρατικής. Παρόλα αυτά πρέπει να είμαστε δίπλα στους πολίτες που πλήττονται”.\nΜπορεί κάποια από τα φαινόμενα να είχαν τοπικότητα, με το Πήλιο από το απόγευμα της Πέμπτης 7/10 έως το απόγευμα της Κυριακής 10/10, να καταγράφει αθροιστικό υετό που ξεπέρασε τα 700 χιλιοστά, αλλά η Βόρεια Εύβοια είδε καταστροφές με λιγότερο ύψος βροχής. Αυτό, είναι που προκαλεί την μεγαλύτερη ανησυχία με τους επιστήμονες να «δείχνουν» τις 10 περιοχές της χώρας που κινδυνεύουν περισσότερο από πλημμυρικά φαινόμενα. Πέντε από αυτές είναι στην Βόρεια Εύβοια και οι υπόλοιπες είναι: Τρεις στην Αττική όπως οι Αχαρνές, το Θριάσιο και τα Μέγαρα μαζί με τον Σχίνο και οι άλλες δύο είναι στην Πελοπόννησο και δεν είναι άλλες από τον δήμο Πύργου και την Αρχαία Ολυμπία.\nΠΟΛΙΤΙΚΗΒορεια Ευβοιακακοκαιρια ΑθηναπλημμυρεςΧρηστος Τριαντοπουλος


ΣΥΡΙΓΟΣ Travel, Εκδρομές: Δρόμοι των Αρχαίων Θεάτρων Ηπείρου\nΔρόμοι των Αρχαίων Θεάτρων Ηπείρου\nΠρέβεζα – Άρτα – Ηγουμενίτσα – Αρχαία Γιτάνη – Αρχαία Νικόπολη – Δωδώνη\nΠα – Δε, 25 – 28 Οκτωβρίου 2019 (Εθνική γιορτή)\nΑπό το 2013 υποστηρίζουμε την προσπάθεια της Κίνησης Πολιτών «ΔΙΑΖΩΜΑ» και του Προέδρου Σταύρου Μπένου για τη διάσωση, ανάδειξη και λειτουργία των αρχαίων θεάτρων. Έτσι δώσαμε το παρόν, το 2013 στα θυρανοίξια του Αρχαίου Θεάτρου Μεσσήνης με 200 εκδρομείς – στο θέατρο της Ερέτριας «Η Γυναίκα της Ζάκυθος» – στη συναυλία στο θέατρο της Αρχαίας Μεσσήνης «Νύχτα με Πανσέληνο» και πραγματοποιήσαμε τις εκδρομές «Ο Δρόμος των Αρχαίων Θεάτρων Ηπείρου» και «Ο Δρόμος των Αρχαίων Θεάτρων της Αιτωλοακαρνανίας» τις οποίες επαναλαμβάνουμε και φέτος με εμπλουτισμένο και «ψαγμένο» πρόγραμμα. Στην εξόρμησή μας αυτή το πρόγραμμα περιλαμβάνει την επίσκεψη στα τέσσερα θέατρα: Αμβρακίας, Νικόπολης, Γιτάνης και Δωδώνης με παράλληλες επισκέψεις σε αρχαιολογικά μουσεία και σε κάποια γνωστά – άγνωστα σημεία που δικαιολογούν και εδώ το «ψαγμένο» που χαρακτηρίζει τις θεματικές εκδρομές μας.\nΠΑ 25/10: Αναχώρηση 07:30 για Ακράτα (στάση) – Ρίο – Αντίρριο και ακολουθώντας την Ιόνια οδό συνεχίζουμε για την Άρτα. Γνωριμία με την πόλη που κατέχει τη θέση της Αρχαίας Αμβρακίας, στους πρόποδες του πευκόφυτου λόφου της Περάνθης. Θα δούμε ή και θα επισκεφθούμε το μικρό θέατρο της Αρχαίας Αμβρακίας (4ος – 3ος αι. π.Χ.), τα λείψανα του ναού του Πυθίου Απόλλωνα, τις βυζαντινές εκκλησίες της Παναγίας Παρηγορήτισσας, της Αγίας Θεοδώρας και του Αγίου Βασιλείου και φυσικά το αρχαιολογικό μουσείο. Γεύμα και συνεχίζουμε για την Πρέβεζα. Τακτοποίηση στο «DIONI BOUTIQUE HOTEL» (4*) στο κέντρο της πόλης και πρώτη γνωριμία με την πόλη που θυμίζει νησί. Το πεζοδρομημένο κέντρο της, τα νεοκλασικά κτίρια, ο ενετικός πύργος του Ρολογιού με το ηλιακό ρολόι, πλάι στην εκκλησία του Αγίου Χαραλάμπους με το ξυλόγλυπτο τέμπλο θα μας εντυπωσιάσουν. Θα δούμε το σπίτι και την προτομή του «ποιητή της θλίψης» Κώστα Καρυωτάκη και δείπνο ελεύθερο στα ουζερί με μοναδικές τοπικές γαστρονομικές απολαύσεις.\nΣΑ 26/10: Πρόγευμα και αναχώρηση για την Ηγουμενίτσα, όπου θα επισκεφθούμε το νέο σημαντικό αρχαιολογικό μουσείο. Συνεχίζουμε για τον αρχαιολογικό χώρο της Γιτάνης, σπουδαία οχυρωμένη πόλη και δεύτερη έδρα του κοινού των Θεσπρωτών (4ος αι. π.Χ.). Η πόλη χτισμένη κατά το ιπποδάμειο σύστημα είχε σημαντικά δημόσια κτίρια όπως Θέατρο (χωρητικότητα περίπου 4.000 θεατών), Πρυτανείο, κ.α. Στην ευρύτερη περιοχή θα προσπαθήσουμε να δούμε και τον μεσαιωνικό Πύργο Ραγίου. Γεύμα στην περιοχή και επιστροφή στην Πρέβεζα.\nΚΥ 27/10: Πρόγευμα. Πρωινή μετάβαση στη Δωδώνη, θρησκευτικό κέντρο με κυρίαρχη λατρεία εκείνη του Δωδωναίου Διός και της Δρυός που λειτούργησε από τον 19ο αι. π.Χ μέχρι τον 4ο αι. μ.Χ. Θα επισκεφθούμε τον αρχαιολογικό χώρο με την ιερά οικία, το Βουλευτήριο, τα Πρυτανεία και φυσικά το Θέατρο του 3ου αι. π.Χ. με χωρητικότητα 18.000 θεατών. Συνεχίζουμε για τα Γιάννενα όπου θα επισκεφθούμε το αρχαιολογικό μουσείο που περιλαμβάνει ευρήματα από όλη την Ήπειρο αποκτώντας έτσι μια ολοκληρωμένη εικόνα για την ανθρώπινη δημιουργία. Χρόνος ελεύθερος για βόλτα δίπλα στη λίμνη, προαιρετική επίσκεψη στο εξαιρετικό μουσείο Αργυροτεχνίας κ.α.\nΔΕ 28/10: Πρόγευμα και αναχώρηση για την Αρχαία Νικόπολη, έργο του Ρωμαίου αυτοκράτορα Οκταβιανού σε ανάμνηση της νίκης του ενάντια στον συστρατευμένο στόλο του Αντώνιου και της Κλεοπάτρας, στη ναυμαχία του Ακτίου το 31 π.Χ. Ο αρχαιολογικός χώρος, μια έκταση περίπου 1.500 στρεμμάτων που εκτείνεται από το Ιόνιο έως τον Αμβρακικό με διάσπαρτα σωζόμενα μνημεία θα μας εντυπωσιάσει καθώς δεν έχουν γίνει οικιστικές παρεμβάσεις και ο χώρος διατηρεί ανέπαφο το φυσικό του περιβάλλον. Θα δούμε ή και θα επισκεφθούμε το αρχαιολογικό μουσείο, το Θέατρο, το Ωδείο, τις Βασιλικές, τα Τείχη κ.α. Η εκδρομή μας θα κλείσει με μια υπεροχή διαδρομή στον Αμβρακικό κόλπο. Θα κινηθούμε πάνω σε στενή λωρίδα γης που χωρίζει τις δύο λιμνοθάλασσες Λογαρού και Τσουκαλιό για να φτάσουμε στην Κορωνησία, ένα γραφικό ψαροχώρι όπου θα έχουμε και το γεύμα μας (έξοδα ατομικά). Επιστροφή στην Αθήνα μέσω της Ιόνιας οδού.\nΈξοδα κατ’ άτομο: Δίκλινο: € 260 Επιβάρυνση μονοκλίνου: +€ 90\nΠεριλαμβάνονται: Πούλμαν * 3 διανυκτερεύσεις στο Dioni Boutique hotel (4*) * 3 προγεύματα * Διπλωματούχος ξεναγός καθημερινά * Αρχηγός * Ταξιδιωτικά έντυπα * Ασφάλιση αστικής ευθύνης * Φ.Π.Α\nΔεν περιλαμβάνονται: κύρια φαγητά, ο φόρος διαμονής στο ξενοδοχείο και ό,τι δεν αναφέρεται στα περιλαμβάνονται.


Η Φωνή του Γέρακα - Φύλλο 178 (Νοέμβριος 2012)\nΔιαβάστε ή κατεβάστε τη Φωνή του Γέρακα που κυκλοφορεί (pdf)\nΑναρτήθηκε από Δημήτρης Καρράς στις 11:58:00 π.μ.\nΕθελοντική Αιμοδοσία Δήμου Παλλήνης - Σάββατο 1 Δεκεμβρίου 2012\nΌλο και περισσότεροι συνάνθρωποι μας έχουν ανάγκη από τη δική μας εθελοντική προσφορά για να μπορέσουν να κερδίσουν τη μάχη για τη ζωή.\nΟ Δήμος Παλλήνης σας καλεί να δείξετε έμπρακτα την ανθρωπιά και την ευαισθησία σας ενισχύοντας την τράπεζα αίματος του Δήμου συμμετέχοντας στην εθελοντική αιμοδοσία που θα πραγματοποιηθεί το Σάββατο 1/12/2012 στα Δημαρχείο Παλλήνης (Ιθάκης 12 - ΓΕΡΑΚΑΣ) 9:00 με 13:00.\nΑναρτήθηκε από Δημήτρης Καρράς στις 6:04:00 μ.μ.\nΑνακοινώθηκε η διαγραφή του Σπύρου Κωνσταντά στο Δημοτικό Συμβούλιο - Δείτε το διάλογο που ακολούθησε\nΠαρακάτω μπορείτε να δείτε το διάλογο που ακολούθησε.\nΤο βίντεο είναι μονταρισμένο έτσι ώστε να φαίνεται ο διάλογος\nΑναρτήθηκε από Δημήτρης Καρράς στις 7:27:00 μ.μ.\nΚανονισμός λειτουργίας Κοινωνικού Παντοπωλείου Δήμου Παλλήνης\nΜε τον παρόντα τροποποιείται ο κανονισμός του Κοινωνικού Παντοπωλείου που ψηφίστηκε με την με αριθ.314/2011 του Δημοτικού Συμβουλίου Παλλήνης και ρυθμίζονται θέματα λειτουργίας και διαχείρισης στο πλαίσιο του άρθρου 2 του Ν.4071/2012 (ΦΕΚ Α 85).\nΟ παρών κανονισμός δύναται να εγκρίνεται και να τροποποιείται με απόφαση του Δημοτικού Συμβουλίου του Δήμου Παλλήνης.\nΣκοπός του Κοινωνικού Παντοπωλείου\nΤο Κοινωνικό Παντοπωλείο του Δήμου Παλλήνης εντάσσεται στο πλαίσιο της στρατηγικής για την ανάπτυξη τοπικού δικτύου κοινωνικής αλληλεγγύης, με προγράμματα και δράσεις που αποσκοπούν στην καταπολέμηση της φτώχειας και του κοινωνικού αποκλεισμού, την ευαισθητοποίηση και την ενεργοποίηση της τοπικής κοινωνίας και των τοπικών επιχειρήσεων.\nΤο Κοινωνικό Παντοπωλείο προσφέρει στους δικαιούχους είδη πρώτης ανάγκης , κυρίως τρόφιμα και μη ευπαθή προϊόντα, σε ειδικές κατηγορίες δικαιούχων.\nΑναρτήθηκε από Δημήτρης Καρράς στις 11:08:00 μ.μ.\nΠραγματοποιήθηκαν τα εγκαίνια του Κοινωνικού Παντοπωλείου του Δήμου Παλλήνης (Photos & Video)\nΜε πρωταγωνιστές την ΠΡΟΣΦΟΡΑ και την ΑΛΛΗΛΕΓΓΥΗ πραγματοποιήθηκαν χτες τα επίσημα εγκαίνια του Κοινωνικού Παντοπωλείου του Δήμου Παλλήνης από τον Δήμαρχο της πόλης Θανάση Ζούτσο.\nΠλήθος πολιτών τίμησε με την παρουσία του την τελετή και χειροκρότησε την πρωτοβουλία ίδρυσης του Κοινωνικού Παντοπωλείου, ενός θεσμού που αποτελεί μοχλό στήριξης για τις ευπαθείς ομάδες του δήμου μας.\nΑναρτήθηκε από Δημήτρης Καρράς στις 10:53:00 μ.μ.\nΜάγεψε η συναυλία της Κρατικής Ορχήστρας Αθηνών\nΜια μαγευτική βραδιά απόλαυσαν όσοι επέλεξαν να έρθουν το Σάββατο 24 Νοεμβρίου στο Πολιτιστικό Κέντρο της Δημοτικής Ενότητας Γέρακα για να παρακολουθήσουν τη συναυλία της Κρατικής Ορχήστρας Αθηνών.\nΤην ορχήστρα διηύθυνε ο διακεκριμένος μαέστρος και τρομπονίστας κος Ανδρέας Πυλαρινός, ενώ σολίστ βιολιού της βραδιάς ήταν ο κος Απόλλων Γραμματικόπουλος.\nΑσφυκτικά γεμάτο ήταν το Πολιτιστικό Κέντρο με κάποιους να κάθονται ακόμα και στα σκαλοπάτια.\nΑξίζει να σημειωθεί ότι η Συναυλία στο Γέρακα περιλαμβάνεται για δεύτερη συνεχόμενη χρονιά στο ετήσιο πρόγραμμα της Κρατικής Ορχήστρας Αθηνών και θα περιληφθεί και στο πρόγραμμα του 2013. Επίσης το 2013, πρόκειται να διοργανωθούν και εκπαιδευτικές συναυλίες με συνεργασία της Κρατικής Ορχήστρας Αθηνών και της Κοινωφελούς Επιχείρησης Δήμου Παλλήνης.\nΘα ήταν παράλειψη από μέρους μου να μη συγχαρώ για μια ακόμη φορά την Κοινωφελή Επιχείρηση Δήμου Παλλήνης, για τις υψηλής ποιότητος εκδηλώσεις που μας προσφέρει.\nΠαρακάτω μπορείτε να δείτε α) Video με αποσπάσματα της συναυλίας (από το You tube της Κοινωφελούς Επιχείρησης Δήμου Παλλήνης) β) πληροφορίες για τα έργα και τους συντελεστές της βραδιάς.\nΑναρτήθηκε από Δημήτρης Καρράς στις 10:47:00 π.μ.\nΤο πρώτο φύλλο της εφημερίδας της Ένωσης Συλλόγων Γονέων και Κηδεμόνων Παλλήνης\nΚυκλοφόρησε το 1ο φύλλο της εφημερίδας της Ενωσης Γονέων Παλλήνης.\nΕύχομαι η εφημερίδα αυτή να αποτελέσει σημείο γόνιμου διαλόγου, χωρίς σκοπιμότητες, αλλά κα μέσο έγκυρης και αντικειμενικής πληροφόρησης των γονέων του Δήμου μας.\nΠαραθέτω απόσπασμα από την 1η σελίδα:\nΕΝΩΣΗ σημαίνει σύναψη, συνεργασία, σύμπραξη, σημαίνει μείξη και συγχώνευση ομοίων ή ανομοίων, δηλώνει την αδιάσπαστη συνοχή και εκφράζει απόλυτα την έννοια του ΕΝΟΣ, την ομοιογένεια και την αναλογία, τη δομή και την αρμονία, το συλλογικό και ενιαίο πνεύμα, αλλά και την συναντίληψη όλων των ζητημάτων.\nΈΝΩΣΗ σημαίνει σύγκλιση, αλλά και το σύνδεσμο ετερόκλητων που γόνιμα παράγουν, που αποδίδουν τα μέγιστα, που προσφέρουν εθελοντικά με κοινό προσανατολισμό.\nΑναρτήθηκε από Δημήτρης Καρράς στις 6:59:00 μ.μ.\nΣυνεδρίαση 20η/2012 Δημοτικού Συμβουλίου Παλλήνης\nΤρίτη 27 Νοεμβρίου και ώρα 18:00\nΑναρτήθηκε από Δημήτρης Καρράς στις 5:09:00 μ.μ.\nΔΗΜΟΣ ΠΑΛΛΗΝΗΣ ΕΙΔΗΣΕΙΣ ( 2193 )


Βιομήχανοι: "Επενδύουμε στο εμείς, χτίζουμε μέλλον" - Pelop.gr | Ειδήσεις και νέα\nΒιομήχανοι: “Επενδύουμε στο εμείς, χτίζουμε μέλλον”\nΕξ’ αποστάσεως στις 29/06 η Γενική Συνέλευση του ΣΕΒ. με τη χρήση οπτικοακουστικών μέσων.\n«Επενδύουμε στο εμείς, χτίζουμε μέλλον» είναι το βασικό μήνυμα της ετήσιας γενικής συνέλευσης των μελών του ΣΕΒ που θα πραγματοποιηθεί εξ’ αποστάσεως την Τρίτη 29 Ιουνίου 2021.\nΣυνεργασία Ν. Φαρμάκη και Φ. Ζαΐμη με διευθυντικά στελέχη των ΣΕΒ


Με τις ευλογίες της Τουρκίας το δουλεμπόριο | ΕΜΠΡΟΣΘΟΦΥΛΑΚΑΣ - έπαλξη κοινωνικής πάλης\nΜε τις ευλογίες της Τουρκίας το δουλεμπόριο\t21/09/2009\nPosted by Εμπροσθοφύλακας in ΑΣΙΑ, ΔΙΕΘΝΗ ΘΕΜΑΤΑ, ΕΓΚΛΗΜΑΤΙΚΟΤΗΤΑ, ΕΘΝΙΚΑ ΘΕΜΑΤΑ, ΕΛΛΑΔΟΤΟΥΡΚΙΚΑ, ΕΥΡΩΠΗ, ΚΟΙΝΩΝΙΑ, ΜΕΣΗ ΑΝΑΤΟΛΗ, ΜΕΤΑΝΑΣΤΕΥΣΗ, ΠΡΩΤΟΣΕΛΙΔΑ.\nTags: Τουρκία, λαθρομετανάστευση\nΣχόλιο Συντακτικής Ομάδας: Η Τουρκία δρώντας για ακόμη μια φορά ως ο περιφερειακός μας πειρατής πέραν πάσης αμφιβολίας ανέχεται -αν δεν υποστηρίζει!- τη διοχέτευση λαθρομεταναστών σε Ελλάδα και Κύπρο. Συγκεκριμένα η Ε.Ε. κατέχει πλέον τεκμήρια για αυτή τη συμπεριφορά, με την τουρκική ακτοφυλακή να συνοδεύει λέμβο δουλεμπόρων από τα μικρασιατικά παράλια μέχρι την Ελλάδα. Η Ε.Ε., και ιδίως οι χώρες της Μεσογείου, άρχισαν να βλέπουν το ζήτημα πιο ζεστά. Ήδη επεξεργάζονται μέτρα ενίσχυσης της φύλαξης των ευρωπαϊκών συνόρων για να αποτραπεί η περαιτέρω εισδοχή λαθρομεταναστών. Παρά ταύτα, μετέωρο παραμένει ακόμη το ζήτημα της επανένταξής τους στις χώρες προέλευσης, αφού η Τουρκία δεν είναι διατεθειμένη να εφαρμόσει την ελλαδοτουρκική συμφωνία.\n«Ντοκουμέντα για την ανοχή των Τούρκων»\nΤα κύρια σημεία της γαλλικής πρότασης είναι ότι το πρόβλημα μπορεί να αντιμετωπιστεί επιτυχώς μόνο σε ευρωπαϊκό επίπεδο. Η Ένωση θα πρέπει «να υπενθυμίσει αποφασιστικά» στην Τουρκία και τη Λιβύη τις υποχρεώσεις τους και για να επιτευχθεί ο στόχος αυτός θα πρέπει «να βελτιωθεί η πρακτική συνεργασία όσον αφορά την καταπολέμηση της παράνομης μετανάστευσης και της επιτήρησης των εξωτερικών συνόρων». Τέλος, σύμφωνα με τη γαλλική πρόταση, η Ε.Ε. θα πρέπει να επιδιώξει την υπογραφή συμφωνίας επανεισδοχής λαθρομεταναστών με την Άγκυρα και στο μεσοδιάστημα να υποστηρίξει την εφαρμογή της υπάρχουσας συμφωνίας μεταξύ Ελλάδος και Τουρκίας.\n«H ανοχή των Τούρκων στο δουλεμπόριο»\nΦωτογραφίες – ντοκουμέντο από το λεττονικό ελικόπτερο της FRONTEX στην Κομισιόν


ΑΒ ΒΑΣΙΛΟΠΟΥΛΟΣ: Η αποδοχή της διαφορετικότητας είναι επιλογή. Είναι στάση ζωής και στην εργασία!\nΗ ΑΒ Βασιλόπουλος υπέγραψε τη Χάρτα Διαφορετικότητας για τις ελληνικές επιχειρήσεις ως μέρος της δέσμευσής της για την προώθηση της διαφορετικότητας.\nΌλοι μας έχουμε κάτι που μας κάνει ξεχωριστούς. Ο καθένας από εμάς είναι μοναδικός. Στην ΑΒ Βασιλόπουλος, όχι απλώς το υιοθετούμε, αλλά αποτελεί εταιρικό σκοπό μας: «Σεβόμαστε τη διαφορετικότητα όλων. Τη δική μας και των πελατών μας. Αυτοί είμαστε όλοι εμείς στην ΑΒ. Δίνουμε τον καλύτερό μας εαυτό για να κάνουμε τη διαφορά στις ζωές των ανθρώπων. Ώστε όλοι να μπορούμε … να είμαστε όλα όσα ήδη είμαστε και όσα θέλουμε να γίνουμε». Η ισότιμη ένταξη και ενσωμάτωση και οι ίσες ευκαιρίες στην εργασία αποτελούν αναπόσπαστο μέρος της επιχειρησιακής μας κουλτούρας.\nΗ υπογραφή της Χάρτας Διαφορετικότητας για τις ελληνικές επιχειρήσεις έρχεται να υπογραμμίσει ακόμη περισσότερο τη δέσμευσή μας προς αυτή την κατεύθυνση. Μία δέσμευση που ακολουθούμε με συνέπεια και συνέχεια, εδώ και πολλά χρόνια.\n«Είναι σαφές, και στην ΑΒ Βασιλόπουλος είναι κοινός τόπος, ότι η αποδοχή της διαφορετικότητας δεν είναι απλά μια πρωτοβουλία, αλλά επιλογή. Είναι στάση ζωής!», λέει σχετικά ο κ. Δημήτρης Αρτικόπουλος, VP HR/OD της ΑΒ Βασιλόπουλος. Και σημειώνει: «Στην εταιρεία μας απασχολούνται πάνω από 14.500 εργαζόμενοι, ο καθένας με τη δική του προσωπικότητα, τις δικές του επιλογές και πεποιθήσεις. Οι συνεργάτες μας ενθαρρύνονται ώστε να είναι όλα όσα ήδη είναι και όσα θέλουν να γίνουν, να τολμούν, να παίρνουν πρωτοβουλίες και να καινοτομούν. Με σεβασμό στη διαφορετικότητα όλων, με προφανή οφέλη για όλους».\nΩς επιστέγασμα, η υπογραφή της Χάρτας Διαφορετικότητας έρχεται να επιβεβαιώσει τη δέσμευση και το ρόλο που έχουμε ήδη αναλάβει στην ΑΒ Βασιλόπουλος να:\nEξετάζουμε και διασφαλίζουμε ότι κατά την διάρκεια όλων των διαδικασιών τηρείται και εφαρμόζεται αυστηρά και απαρέγκλιτα η αρχή των ίσων ευκαιριών και της ίσης μεταχείρισης ανεξαρτήτως φύλου, φυλής, χρώματος, εθνικής ή εθνοτικής καταγωγής, γενεαλογικών καταβολών, θρησκευτικών ή άλλων πεποιθήσεων, αναπηρίας ή χρόνιας πάθησης, ηλικίας, οικογενειακής ή κοινωνικής κατάστασης, σεξουαλικού προσανατολισμού, ταυτότητας ή χαρακτηριστικών φύλου.\nKατανοούμε, αναγνωρίζουμε και σεβόμαστε την διαφορετικότητα του εργατικού δυναμικού μας και επιδιώκουμε την προαγωγή της προκειμένου να συμβάλλουμε στην προώθηση της ισότητας, του αμοιβαίου σεβασμού, της αποδοχής και της κοινωνικής συνοχής.\nΠροάγουμε και ενισχύουμε τα ξεχωριστά χαρακτηριστικά του κάθε ατόμου και αξιοποιούμε εποικοδομητικά την διαφορετικότητά του στοχεύοντας στην δημιουργία ενός ποικιλόμορφου και χωρίς διακρίσεις εργασιακού περιβάλλοντος.\nΠαρέχουμε πληροφόρηση και εκπαίδευση στους εργαζομένους μας σε θέματα διαφορετικότητας, διαχείρισης της διαφορετικότητας και ένταξης με ιδιαίτερη έμφαση στα στελέχη των τμημάτων Ανθρώπινου Δυναμικού, στους Διαχειριστές HR λειτουργιών και στους Προϊσταμένους Τμημάτων που συμμετέχουν στην πρόσληψη, κατάρτιση και διαχείριση ανθρώπινου δυναμικού.\nΣυμπεριλαμβάνουμε τη διαχείριση της διαφορετικότητας στην εταιρική μας στρατηγική, αναπτύσσοντας ετήσια πολιτικές και πρακτικές προώθησης της διαφορετικότητας και καταπολέμησης των διακρίσεων και να εμπλέκουμε ενεργά τους εργαζομένους μας στην εφαρμογή της.\nΔιαδίδουμε και παρέχουμε πληροφόρηση αναφορικά με την Χάρτα Διαφορετικότητας, την εφαρμογή της και τη δέσμευσής μας τόσο εντός όσο και εκτός της εταιρίας ή του οργανισμού.\nΣτην ΑΒ Βασιλόπουλος είμαστε υπερήφανοι για τους ανθρώπους μας. Μια ομάδα από διαφορετικές, μοναδικές προσωπικότητες, που κάνει τη διαφορά στις ζωές των ανθρώπων.\nΣχετικά με το ΚΕΑN – Κύτταρο Εναλλακτικών Αναζητήσεων Νέων\nΤο ΚΕΑN – Κύτταρο Εναλλακτικών Αναζητήσεων Νέων (www.kean.gr) είναι ένα σωματείο μη κερδοσκοπικού χαρακτήρα. Οι αξίες της ελευθερίας, της δημοκρατίας, της ισότητας, της κοινωνικής δικαιοσύνης και αλληλεγγύης, της κοινωνικής ευαισθητοποίησης της νεολαίας και της προστασίας του περιβάλλοντος αποτελούν τον πυρήνα της δραστηριοποίησης μας. Στο πλαίσιο αυτό, αναπτύσσουμε και υλοποιούμε μία σειρά δραστηριοτήτων και προγραμμάτων που οδηγούν στη βελτίωση της ποιότητας ζωής, με έμφαση στην προστασία του περιβάλλοντος, στην προαγωγή των νέων τεχνολογιών, στην εκπαίδευση των νέων και στην προάσπιση των ανθρωπίνων δικαιωμάτων. Το ΚΕΑΝ υλοποιεί για τη χώρα μας τη «Χάρτα Διαφορετικότητας» στην Ελλάδα, πρωτοβουλία της Ευρωπαϊκής Επιτροπής για την εφαρμογή της ισότητας των ευκαιριών στην εργασία.


Αλλάζει ο χάρτης των οnline σούπερ μάρκετ – Antonio News\nΑρχική\tΚοινωνιαΟικονομία\tΑλλάζει ο χάρτης των οnline σούπερ μάρκετ\nΗ ραγδαία ανάπτυξη των online σούπερ μάρκετ και τα νέα δεδομένα στην αγορά μετά την είσοδο του Σκλαβενίτη.\nΕντυπωσιακούς ρυθμούς ανάπτυξης καταγράφει τα τελευταία χρόνια η αγορά των online σούπερ μάρκετ στη χώρα μας ενώ νέα δεδομένα αναμένεται να δημιουργήσει το επόμενο διάστημα, η είσοδος του Σκλαβενίτη.\nH πρόθεση της αλυσίδας να «μπει» στο ηλεκτρονικό εμπόριο έγινε γνωστή τις προηγούμενες μέρες όταν ανακοινώθηκε η εξαγορά της ηλεκτρονικής πλατφόρμας caremarket.gr από την εταιρεία YODA Α.Ε. στην οποία προχώρησε η εταιρεία Ελληνικές Υπεραγορές Σκλαβενίτης.\nΑν και δεν είναι ακόμα γνωστό πότε ακριβώς οι καταναλωτές θα έχουν πρόσβαση στα προϊόντα του Σκλαβενίτη μέσω της ηλεκτρονικής πλατφόρμας, οι πληροφορίες αναφέρουν ότι αυτό θα συμβεί σε σύντομο χρονικό διάστημα, και συγκεκριμένα όταν εταιρεία εναρμονίσει τη λειτουργία της caremarket.gr με το μοντέλο εμπορικής λειτουργίας και φιλοσοφίας που εφαρμόζει η ίδια.\nΜε την κίνηση αυτή, ο Σκλαβενίτης, η μεγαλύτερη αλυσίδα του κλάδου, ο τζίρος της οποίας το 2018 ξεπέρασε τα 3,01 δισ. ευρώ θα αποκτήσει πλέον πρόσβαση στο κανάλι των online πωλήσεων, όπου ήδη δραστηριοποιούνται οι υπόλοιποι «ανταγωνιστές» του.\nΆλλωστε ο άλλος μεγάλος «παίκτης» του κλάδου, η αλυσίδα ΑΒ Βασιλόπουλος, έχει επενδύσει σε μεγάλο βαθμό τα τελευταία χρόνια στην παρουσία της στο ηλεκτρονικό εμπόριο, θεωρείται μάλιστα από τους πρωτοπόρους. Στο e-shop της εταιρείας υπάρχουν ειδικές επιπλέον προσφορές, η δυνατότητα για σύνδεση με την κάρτα ΑΒ plus καθώς και παράδοση των αγορών στον χώρο που επιλέγει ο καταναλωτής.\nΑντίστοιχα ηλεκτρονικά καταστήματα διαθέτουν επίσης οι αλυσίδες My Market, Κρητικός και Θανόπουλος. Σημειώνεται ότι η Metro AEBE (My Market) «μπήκε» στο ηλεκτρονικό εμπόριο, όταν το 2018 συνεργάστηκε με την welovesupermarket.gr η οποία είχε ήδη δραστηριότητα στον κλάδο από το 2013 ως αυτόνομο κατάστημα.\nH αλυσίδα Μασούτης από την πλευρά της προσφέρει τη δυνατότητα για online αγορές μέσω της εφαρμογής ScanShop η οποία είναι διαθέσιμη στα κινητά τηλέφωνα των καταναλωτών σε Αθήνα και Θεσσαλονίκη.\nΠαράλληλα στη συγκεκριμένη αγορά υπάρχουν και «παίκτες» οι οποίοι δραστηριοποιούνται αποκλειστικά στις διαδικτυακές πωλήσεις. Το caremarket.gr μέχρι σήμερα, αποτελoύσε ένα online σούπερ μάρκετ, χωρίς την ύπαρξη φυσικού καταστήματος. Μάλιστα στο παρελθόν είχε συνεργασία με τη «Μαρινόπουλος» αποτελώντας ουσιαστικά το e-shop της. Σημαντική παρουσία στον κλάδο έχει και το e-Fresh.gr, επίσης αμιγώς online κατάστημα που εξυπηρετεί την Αττική και λειτουργεί από το 2016.\nΥψηλοί ρυθμοί ανάπτυξης, χαμηλά επίπεδα πωλήσεων\nΟι καταναλωτές στη χώρα μας στρέφονται όλο και περισσότερο στις οn line αγορές και για τα ψώνια του σούπερ μάρκετ. Σύμφωνα με τα στοιχεία της Convert Group, οι ηλεκτρονικές πωλήσεις του λιανεμπορίου τροφίμων στην Ελλάδα σημείωσαν το 2018 σημαντική άνοδο της τάξης του 47,5%, σε σχέση με την προηγούμενη χρονιά, αγγίζοντας τα 28,5 εκατ. ευρώ (χωρίς ΦΠΑ).\nΑν και το μερίδιο των ηλεκτρονικών σούπερ μάρκετ είναι κάτω από το 1% της συνολικής αγοράς, οι ρυθμοί ανάπτυξης των ηλεκτρονικών πωλήσεων δείχνουν ωστόσο τη δυναμική του συγκεκριμένου καναλιού και στη χώρα μας.\nΣύμφωνα με την Convert Group μάλιστα, τον Νοέμβριο του 2019 η συγκεκριμένη αγορά κινήθηκε με ρυθμό ανάπτυξης 40,6%.\nΌσον αφορά στις επιμέρους κατηγορίες, τη μεγαλύτερη ανάπτυξη σε σχέση με τον αντίστοιχο μήνα το 2018, σημείωσαν τα φρέσκα τρόφιμα με ποσοστό 47,5% ακολούθησαν τα προϊόντα προσωπικής υγιεινής και ομορφιάς (43,6%) και μετά τα αναψυκτικά (41,9%).\nΤα προϊόντα βρεφικής και παιδικής φροντίδας σημείωσαν αύξηση 39,2%, τα καθαριστικά για το σπίτι 38,8% και τα συσκευασμένα τρόφιμα 31,5%.\nΕνδεικτικά πάντως τα αντίστοιχα μερίδια των ηλεκτρονικών σούπερ μάρκετ είναι, στην Ιταλία 1%, στην Ισπανία 2%, στην Ολλανδία 3%, στην Αμερική 4%, στην Ιαπωνία 5%, στην Γαλλία 6%, στην Κίνα 7% και στην Αγγλία 8%.\nΚερδίζει «έδαφος» στη βιομηχανία όπλων η Κίνα


Γιατί αυτή την Παρασκευή την λέμε "Μαύρη"- 3 πιθανοί λόγοι | Sigmalive Magazine\nΓιατί αυτή την Παρασκευή την λέμε "Μαύρη"- 3 πιθανοί λόγοι\nΣήμερα δεκάδες χώρες ανά τον πλανήτη ζουν στη shopping φρενίτιδα της Black Friday. Από πού όμως προήλθε αυτή η ονομασία;\nΗ Black friday είναι πάντα η Παρασκευή πριν τη γιορτή των ευχαριστιών. Η γιορτή αυτή ξεκίνησε από τη Βόρεια Αμερική και καθιερώθηκε τον 16ο αιώνα στον Καναδά και τον 17ο αιώνα στις ΗΠΑ ως φεστιβάλ σοδειάς, ως μια γιορτή δηλαδή, στην οποία οι αγρότες ευχαριστούσαν τον Θεό για τα καλά που τους χάρισε η γη τους.\nΣτον Καναδά και στις ΗΠΑ τη συγκεκριμένη ημέρα οι μεγαλουπόλεις συχνά αδειάζουν καθώς οι περισσότεροι επιστρέφουν στα πατρικά τους σπίτια ή πηγαίνουν στα εξοχικά τους για να γιορτάσουν με τις οικογένειές τους τη γιορτή του Thanksgiving (Γιορτή των Ευχαριστιών) και τα μαγαζιά ανοίγουν την Black Friday με εντυπωσιακές προσφορές και εκπτώσεις που αρχικά ακολουθούσαν την λογική "ψώνια της τελευταίας στιγμής" πριν από τη μεγάλη γιορτή και προσφορές ώστε όλοι (ακόμα και οι οικονομικά ασθενέστεροι) να μπορέσουν να αγοράσουν τα απαραίτητα για τη γιορτή.\nΠαράλληλα πλέον η Black Friday σηματοδοτεί την επίσημη έναρξη της εορταστικής σεζόν εν όψει Χριστουγέννων και ως άτυπος θεσμός έχει καθιερωθεί σε πολλές χώρες.\nΓιατί όμως ονομάστηκε "Μαύρη" η τέταρτη Παρασκευή του Νοεμβρίου;\n1. Η μια από τις επικρατέστερες θεωρίες είναι πως το όνομα προήλθε επειδή τη συγκεκριμένη ημέρα οι έμποροι στα τεφτέρια τους για πρώτη φορά σημείωναν με μαύρο μελάνι τα έσοδά τους. Το μαύρο μελάνι το χρησιμοποιούσαν για τα κέρδη. Από Ιανουάριο έως και Νοέμβριο κάθε χρονιά χρησιμοποιούσαν κόκκινο, διότι τόσο καιρό τους έπαιρνε να ισοφαρίσουν τα έσοδα με τα έξοδα.\n2. Μια άλλη εκδοχή αναφέρει πως η «Μαύρη Παρασκευή» προέκυψε ως όνομα επειδή εκείνη την ημέρα οι άδειοι δρόμοι των πόλεων μαύριζαν από τον κόσμο και τα αυτοκίνητα που κατευθύνονταν προς τα μαγαζιά για να ψωνίσουν.\n3. Τέλος υπάρχει η θεωρία πως πήρε το όνομά της επειδή οι εργάτες και οι υπάλληλοι που παρέμειναν στις πόλεις την εν λόγω ημέρα, για να δουλέψουν ζητούσαν τελικά όλοι άδεια για να πάνε στα καταστήματα και «μαύριζαν» τα απουσιολόγια.


Χρηματοδότηση από τη Ρωσία ζητά το Εθνικό Μέτωπο | ΚΟΣΜΟΣ | antinews.gr\nΧρηματοδότηση από τη Ρωσία ζητά το Εθνικό Μέτωπο\nΤο κόμμα της Μαρίν Λεπέν Εθνικό Μέτωπο θα ζητήσει από τις ρωσικές τράπεζες τα 25 εκατ. ευρώ που χρειάζεται για να χρηματοδοτήσει την προεδρική προεκλογική εκστρατεία του για το 2017, δήλωσε ο ταμίας του κόμματος Wallerand de Saint Just. «Θα αναζητήσω τα χρήματα εκεί όπου ξέρω ότι θα μπορούσα να τα πάρω» είπε ο Saint Just. «Βρήκα κάποια χρηματοδότηση εκεί το 2014, οπότε πρόκειται να προσπαθήσω ξανά».\nΤο αντιευρωπαϊκό, αντιμεταναστευτικό κόμμα, του οποίου οι αιτήσεις για δάνειο απορρίπτονται από τις γαλλικές τράπεζες, δανείστηκε σχεδόν 10 εκατομμύρια ευρώ από την Πρώτη Τσεχική Ρωσική Τράπεζα το 2014 για τη χρηματοδότηση των εκστρατειών του, δήλωσε ο Saint Just. Παρά το γεγονός ότι το κόμμα δεν κατάφερε να αποκτήσει τον έλεγχο καμίας γαλλικής περιφέρειας στις πιο πρόσφατες εκλογές του Δεκεμβρίου, έλαβε 6.800.000 ψήφους, ξεπερνώντας το προηγούμενο ρεκόρ των 6,4 εκατ. το 2012.\nΤον Δεκέμβριο του 2014, η Λεπέν δικαιολόγησε την άντληση κεφαλαίων από μια ρωσική τράπεζα, λέγοντας ότι ήταν «περιορισμένη» από το γεγονός ότι δεν κατάφερε να βρει έναν δανειστή σε οποιαδήποτε άλλη χώρα. Τον Μάιο, επισκέφτηκε τη Μόσχα και συναντήθηκε με τον εκπρόσωπο της Δούμα Σεργκέι Ναρίσκιν.\nΗ Μαρίν Λεπέν επισημοποίησε την υποψηφιότητά της για τις γαλλικές προεδρικές εκλογές του 2017 στο κανάλι TF1, στις 8 Φεβρουαρίου.


ΕΤΣΙ ΘΑ ΧΤΥΠΗΣΟΥΜΕ ΚΑΙ ΘΑ ΤΑΠΕΙΝΩΣΟΥΜΕ ΤΗΝ ΤΟΥΡΚΙΑ - Κατοχικά Νεα\n06:00 - 11/09/2011\nΕΤΣΙ ΘΑ ΧΤΥΠΗΣΟΥΜΕ ΚΑΙ ΘΑ ΤΑΠΕΙΝΩΣΟΥΜΕ ΤΗΝ ΤΟΥΡΚΙΑ\nΛαμβάνοντας υπόψη τις πρόσφατες δηλώσεις του Τούρκου Υπουργού Εξωτερικών, ότι δηλαδή η Τουρκία θα επενδύσει μαζικά στο πολεμικό ναυτικό της στην περιοχή της Μεσογείου για την «προστασία των πολιτών» κατά της «πλήρης ατιμωρησίας» του Ισραήλ που «τρομοκρατεί αυτή τη θάλασσα», αναμένεται οι Τούρκοι να διοργανώσουν κατά πάσα πιθανότητα ένα νέο στολίσκο εναντίον μας, που αυτή τη φορά θα συνοδευτεί από το τουρκικό Πολεμικό Ναυτικό. Συνεπώς, ποιές είναι οι δικές μας επιλογές για να αποφύγουμε αυτή τη σύγκρουση, και αν πάρα ταύτα γίνει, πώς θα βγούμε νικητές;\nΗ Τουρκία δεν χώνεψε καλά την Έκθεση Palmer που την ενοχοποιεί και την ορίζει σαφώς ως υπεύθυνη για το θάνατο των δικών της «ιδίων» πολιτών καθώς δεν τους εμπόδισε από το να θέσουν το εαυτό τους οικειοθελώς σε κίνδυνο. Μέχρι εκεί τα ξέραμε. Αλλά αυτό που ανακαλύπτουμε με τρόμο είναι η πολεμική στάση των Τούρκων. Αυτή η συμπεριφορά φαίνεται τρελλή όσον αφορά τις συνέπειες για την Τουρκία, εάν το Ισραήλ την θεωρεί ως εχθρική χώρα.\nΤρελάθηκαν οι Τούρκοι; Οι πρόσφατες δηλώσεις δεν μπορούν σε καμία περίπτωση παρά να ερμηνευτούν ως σαφείς δηλώσεις πολέμου, και προπαντός, το κυριότερο: Τους είναι τώρα αδύνατον να κάνουν πίσω, αλλιώς θα χάσουν τελείως την αξιοπιστία τους.\nΈτσι, ανακαλύπτουμε ότι θυμώνουν εξαιρετικά γρήγορα. Και αυτό δεν είναι καλό σημείο σε περίοδο πολέμου. Τώρα που αποκάλυψαν οι Τούρκοι μια από τις αδυναμίες τους, και δεν είναι από τις λιγότερες, θα πρέπει να κάνουμε ό, τι πρότεινε ο Sun Tzu πριν από 2000 χρόνια, ήτοι: αν ο εχθρός σου είναι θυμωμένος, θα πρέπει να τον ερεθίσεις! Πώς να τους ερεθίσουμε;\nΠρώτον, με την άμεση αναγνώριση του κουρδικού PKK (με μια πρεσβεία στο Ισραήλ) και την παροχή επίσημων υπηρεσιών για να εκπαιδεύσουμε τους μαχητές τους, πράγμα που κάνουμε ήδη, αλλά λίγο και ανεπίσημα. Αυτό το μέτρο θα έχει το πλεονέκτημα όχι μόνο να τους ταπεινώσουμε, αλλά και να τους δώσουμε να καταλάβουν ότι αν επιμείνουν για κλιμάκωση της βίας, τότε το επόμενο βήμα θα είναι η παροχή εξελιγμένων όπλων στην κουρδική αντίσταση η οποία πολύ γρήγορα θα γονατίσει την Τουρκία.\nΠεραιτέρω, την ίδια στιγμή, θα μπορούσαμε να προσφέρουμε τις υπηρεσίες μας στους Έλληνες και Κύπριους που θα μπουν τότε στον πειρασμό να διώξουν τους Τούρκους εποίκους από τα εδάφη τους. Και με αυτό τον τρόπο, η Τουρκία θα έχανε σε τρία μέτωπα και θα σταματούσε τις προκλήσεις της εναντίον μας.\nΩστόσο, πρέπει πρώτα από όλα να προγραμματίσουμε αυτή τη μεγάλη σύγκρουση με την Τουρκία. Πράγματι, αν το τουρκικό ναυτικό συνοδεύει ένα στολίσκο προς τα χωρικά μας ύδατα, θα μας είναι αδύνατο να παραμείνουμε παθητικοί και δεν θα είχαμε άλλη επιλογή παρά να απαντήσουμε. Καταρχήν, πρέπει να καταλάβουμε ότι ο τουρκικός στρατός είναι ίσως ένας από τους πιο ισχυρούς στην περιοχή. Παρά το γεγονός ότι σήμερα είμαστε πολύ πιο μπροστά, στην επόμενη δεκαετία, θα έχει ανακτήσει όλες τις καθυστερήσεις του και σίγουρα θα μας προσπεράσει. Και όλα αυτά χάρη στην εξαιρετική ανάπτυξη που της επιτρέπει να επενδύει, ήδη σε μεγάλο βαθμό στον εκσυγχρονισμό του στρατού της. Ο εκσυγχρονισμός αυτός λαμβάνει χώρα κυρίως μέσω του ναυτικού της και της πολεμικής αεροπορίας της.\nΓια το Πολεμικό Ναυτικό, αναμένεται να λάβει μέσα σε δέκα χρόνια, οκτώ κορβέτες Milgen βαρέως τύπου, τέσσερεις φρεγάτες TF-100, έξι υποβρύχια 214 AIP, τέσσερα αντιτορπιλικά TF-2000 και δεκαέξι ανθυποβρυχιακά περιπολικά ASW OPV για τα κυριότερα. Το Ναυτικό της θα αποτελείται από 18-22 υποβρύχια T-209 και Τ-214, 20-24 φρεγάτες (ΜΕΚΟ / G Class/TF-100/TF-2000) και 8 κορβέτες Milgen, ήτοι μια τεχνολογική και αριθμητική υπέροχη σε σχέση με το Ναυτικό μας, το οποίο σε περίπτωση σύγκρουσης, ακόμα και με νίκη, θα καταστραφεί σχεδόν ολοσχερώς. Μας είναι λοιπόν τελείως αδύνατο να θεωρήσουμε μόνον μια σύγκρουση στη θάλασσα. Αλλά θα επιστρέψω σε αυτό.\nΣτη συνέχεια, μέσα σε πέντε χρόνια η Τουρκία θα λάβει πάνω από 100 F-35, ενώ η παράδοση των δικών μας αναμένεται πολύ αργότερα, και μόνο 25 μονάδες με 50 σε όπτιον. Επιπλέον, η Τουρκία ανέλαβε ένα μεγάλο έργο για τον εκσυγχρονισμό του στόλου της των F-16, ήδη σημαντικού, με 220 αεροπλάνα. Σε αυτά πρέπει να προσθέσουμε την παράδοση των 25 με 50 F-15SE ή Typhon ενώ έχουμε μόνο 25 F-15I, ισοδύναμα του F-15SE υπερ-εκσυγχρονισμένου. Επιπλέον, η αεροπορία τους διαθέτει πάνω από 150 F-4 Phantom, όλα υπερσύγχρονα, και μαντέψτε ποιός είναι υπεύθυνος για τον εκσυγχρονισμό τους; Ναι, ναι, είμαστε εμείς!\nΤώρα, εκτός από τα F-35, διαθέτουμε ένα στόλο υπερσύγχρονων μαχητικών αεροσκαφών τύπου F-16 και F-15 (μεταξύ 400-500), χωρίς να υπολογίσουμε τα άλλα αεροπλάνα (Κfir, Nesher η F-4 2000 Kurnas), όλα σε άριστη κατάσταση που μπορούν να κερδίσουν άνετα μάχες κατά των μαχητικών αεροσκαφών F-15 ή F-16. Διαθέτουν σύγχρονες ανέσεις και εξοπλισμό που εγκαταστάθηκαν και αναπτύχθηκαν από τις πολεμικές βιομηχανίες μας, για να μην αναφέρουμε την ποιότητα των πιλότων μας.\nΔυστυχώς, κατά της Τουρκίας, το ναυτικό μας όπως προαναφέραμε, υστερεί αριθμητικά προκειμένου να ξεκινήσουμε μια σοβαρή σύγκρουση. Δεν μπορούμε να αρκεστούμε να πολεμήσουμε καλώς κακώς στο πεδίο που υπερτερούν, σε αριθμούς και όπλα. Αν και είμαστε τεχνολογικά πολύ ανώτεροι, τα χτυπήματα που θα δεχθούμε θα μας βάλουν σε κίνδυνο για το μέλλον. Μας είναι λοιπόν τελείως αδύνατο να περιμένουμε να έρθει η Τουρκία να μας προκαλέσει.\nΌχι! Πρέπει να τους δώσουμε να καταλάβουν, και γρήγορα μάλιστα, ότι εάν επιθυμούν μια αντιπαράθεση στη θάλασσα, αυτή θα είναι μια παιδική μάχη σε σχέση με το ολικό πόλεμο που θα μπορούσαμε να τους κάνουμε σε όλα τα μέτωπα. Πρέπει να γνωρίσει η Τουρκία ότι θα την χτυπήσουμε στο σπίτι της, θα καταστρέψουμε τις υποδομές της, την οικονομία, τον στρατό και θα χρειαστούν δεκαετίες προτού ανακάμψει.\nΤέλος, και από τώρα, οι Αμερικανοί φίλοι μας βουλευτές και γερουσιαστές, θα πρέπει να ασκούν εντατικές πιέσεις για την απαγόρευση προμήθειας αεροσκαφών των ΗΠΑ στους Τούρκους και να αρνηθούν την παράδοση κάθε ανταλλακτικού, αλλά και να ασκήσουν πίεση στους συμμάχους τους, απαγορεύοντας τους την πώληση όπλων, και εν τέλει να απελάσουν τους Τούρκους από το ΝΑΤΟ. Θα ήταν σοφό επομένως να αυξηθεί σημαντικά ο προϋπολογισμός της άμυνας με την άντληση κονδυλίων, για παράδειγμα από το εθνικό μας σύστημα κοινωνικής ασφάλισης (Bitouah Lehumi), που είναι ο μεγαλύτερος προϋπολογισμός της χώρας, που καταβάλλει σχεδόν το 50% στους Ισραηλινούς Άραβες, ενώ συμμετέχουν μόνο για το 2%.\nΑπό σήμερα, έχουμε μπροστά μας ένα τρομερό εχθρό!\nΠηγή: ”JSSNews”, ”OnAlert”\nhttp://exomatiakaivlepo.blogspot.com/2011/09/blog-post_980.html#more Φιλε μου ο σημερινός εχθρός σου είναι η παραπληροφόρηση των μεγάλων καναλιών. Αν είδες κάτι που σε άγγιξε , κάτι που το θεωρείς σωστό, ΜΟΙΡΆΣΟΥ ΤΟ ΤΩΡΑ με ανθρώπους που πιστεύεις οτι θα το αξιολογήσουν και θα επωφεληθούν απο αυτό! Μην μένεις απαθής. Πρώτα θα νικήσουμε την ύπνωση και μετά ΟΛΟΙ ΜΑΖΙ τα υπόλοιπα.\nΑνώνυμος 06/19/2014 @ Ιούνιος 19, 2014 3:56 μμ\nΓΙΑ ΝΑ ΓΙΝΟΥΝ ΟΛΑ ΑΥΤΑ ΠΡΕΠΕΙ:\nΠΡΩΤΟΝ : ΝΑ ΕΧΟΥΜΕ ΕΛΛΗΝΕΣ ΠΟΛΙΤΙΚΟΥΣ ΚΑΙ ΟΧΙ ΕΒΡΑΙΟΥΣ ΜΕ ΕΛΛΗΝΙΚΑ ΟΝΟΜΑΤΑ .\nΔΕΥΤΕΡΟΝ : ΟΙ ΠΟΛΙΤΙΚΟΙ ΠΟΥ ΘΑ ΤΑ ΒΑΛΟΥΝ ΜΕ ΤΗΝ ΤΟΥΡΚΙΑ, ΠΡΕΠΕΙ ΝΑ ΕΧΟΥΝ ΚΑΤΙ ΜΕΣΑ ΣΤΑ ΠΑΝΤΕΛΟΝΙΑ ΤΟΥΣ…..\nΣΗΜΕΡΑ ΚΑΙ ΣΤΙΣ ΔΥΟ ΠΕΡΙΠΤΩΣΕΙΣ, ΧΑΜΕΝΟΙ ΕΙΜΑΣΤΕ ……\nΚΑΙ ΞΕΝΟΙ ΜΑΣ ΚΥΒΕΡΝΟΥΝ ΚΑΙ ΤΑ ΠΑΝΤΕΛΟΝΙΑ ΤΟΥΣ ΠΑΡΟΥΣΙΑΖΟΥΝ ΜΕΓΑΛΟ ΚΕΝΟ ΣΤΗΝ ΒΟΥΒΩΝΙΚΗ ΧΩΡΑ……ΚΟΙΝΩΣ ΔΕΝ ΕΧΟΥΝ ΑΠΟΤΕΤΟΙΑ !\nΚΑΙ ΕΚΕΙ ΣΤΗΡΙΖΟΝΤΑΙ ΟΙ ΤΟΥΡΚΟΙ.\nΓΙΑΤΙ ΠΑΝΤΑ ΤΡΕΜΟΥΝ ΜΗΠΩΣ ΒΡΕΘΕΙ ΚΑΠΟΙΟΣ ΚΑΙ ΑΝΟΙΞΕΙ ΤΟ <> ΚΑΙ ΤΟΥΣ ΣΤΕΙΛΟΥΜΕ ΒΑΘΕΙΑ ΜΕΣΑ ΣΤΙΣ ΑΓΡΙΕΣ ΣΤΕΠΠΕΣ ΝΑ ΚΟΥΝΙΟΥΝΤΑΙ ΣΤΑ ΦΙΔΙΑ ΤΗΣ ΕΡΗΜΟΥ.\nΤΙΠΟΤΑ ΔΕΝ ΑΠΟΚΛΕΙΕΙ ΟΜΩΣ, ΝΑ ΒΡΕΘΕΙ ΟΝΤΩΣ ΚΑΠΟΙΟΣ ΠΟΥ ΘΑ ΑΝΟΙΞΕΙ ΤΟ << ΤΡΕΛΛΑΔΙΚΟΝ Η ΕΛΛΑΣ >>\nΤΟ 1976, Ο ΣΤΑΤΗΓΟΣ Γ. ΚΑΡΟΥΣΟΣ, ΤΟΥΣ ΒΟΥΛΙΑΞΕ ΜΙΑ ΤΟΥΡΚΙΚΗ ΤΟΡΠΙΛΛΑΚΑΤΟ. ΟΙ ΤΟΥΡΚΟΙ, ΕΧΑΣΑΝ 8 ΑΤΟΜΑ ΚΑΙ ΤΟ Β Ο Υ Λ Ω Σ Α Ν !!! ΜΟΥΓΚΑ ΣΤΗΝ ΣΤΡΟΥΓΚΑ ΜΗΠΩΣ ΚΑΙ ΜΑΘΕΥΤΕΙ…..Ο ΓΙΩΡΓΟΣ ΚΑΡΟΥΣΟΣ ΤΟΤΕ, ΕΘΕΣΕ ΤΗΝ ΠΑΡΑΙΤΗΣΗ ΤΟΥ ΣΤΗΝ ΔΙΑΘΕΣΗ ΤΟΥ ΥΠΟΥΡΓΟΥ ΕΘΝΙΚΗΣ ΑΜΥΝΗΣ ΕΥΑΓΓ. ΑΒΕΡΩΦ, ΑΛΛΑ ΕΚΕΙΝΟΣ Δ Ε Ν ΤΗΝ ΔΕΧΤΗΚΕ !!\nΕΡΝΤΟΓΑΝ ΠΕΣ ΑΛΕΥΡΙ ! Ο ΚΑΡΟΥΣΟΣ ΣΕ ΓΥΡΕΥΕΙ !!\nΚΑΙ ΚΑΡΟΥΣΟΥΣ ΤΟ ΕΛΛΗΝΙΚΟ ΣΤΡΑΤΕΥΜΑ ΕΧΕΙ ΠΟΛΛΟΥΣ…..ΚΑΙ ΤΟ ΞΕΡΕΙΣ !!!


Στα ύψη οι παραγγελίες για Ferrari παρά τον κορονοϊό – FOTIS NEWS MATCH\nΣτα ύψη οι παραγγελίες για Ferrari παρά τον κορονοϊό\nPosted on 17 Απριλίου, 2020\nΟι παραγγελίες για τις πολυτελείς Ferrari ανέρχονται στο υψηλότερο επίπεδό τους, παρά την παγκόσμια κρίση του νέου κορονοϊού, αναφέρει ο επικεφαλής της ιταλικής αυτοκινητοβιομηχανίας.\nΤα πέντε νέα μοντέλα που παρουσίασε η Ferrari το 2019 “τα έχει υποδεχθεί με ενθουσιασμό η αγορά” και “στηρίζουν το χαρτοφυλάκιο παραγγελιών μας για το 2020, το οποίο είναι πιο ισχυρό από ποτέ” δήλωσε ο Λούις Καμιλέρι, ενώπιον της γενικής συνέλευσης των μετόχων στο Άμστερνταμ.\n“Κανείς δεν γνωρίζει πότε θα λήξει” η έκτακτη κατάσταση που συνδέεται με τον κορονοϊό, “όμως το σημαντικό είναι να είμαστε έτοιμοι και η Ferrari είναι έτοιμη για την επανεκκίνηση” της παραγωγής, συμπλήρωσε.\nΥπογράμμισε, δε, ότι “τα αποτελέσματα ρεκόρ του 2019 έβαλαν τον όμιλο σε θέση να αντιμετωπίσει το μέλλον”.\nΟ όμιλος αναμένεται να δημοσιεύει τα αποτελέσματα τριμήνου στις 4 Μαΐου. Αυτήν την ημέρα ενδέχεται να ξεκινήσει εκ νέου η παραγωγή στο εργοστάσιο του Μαρανέλο (στην περιφέρεια Εμίλια Ρομάνια), εφόσον δώσουν το πράσινο φως οι ιταλικές αρχές.\nΟ πρόεδρος της Ferrari, Τζον Έλκαν, κληρονόμος της οικογένειας Ανιέλι, υπογράμμισε ότι προτεραιότητα του ομίλου είναι η ασφάλεια του προσωπικού. Σε συνεργασία με την περιφέρεια, τις συνδικαλιστικές ενώσεις και τους επιστήμονες, η αυτοκινητοβιομηχανία εκπόνησε το σχέδιο “Back on Track” για τη σταδιακή επαναλειτουργία και με ασφάλεια της μονάδας του Μαρανέλο.\nΕν αναμονή, η Ferrari επιδόθηκε στην παραγωγή βαλβίδων για αναπνευστήρες, συμμετέχοντας κι εκείνη στη συλλογική προσπάθεια της μάχης κατά της πανδημίας.\nΚορωνοϊός: Δύο ακόμη νεκροί στη χώρα μας φθάνοντας τους 107


Μα τι έχουν πάθει όλες οι fashion bloggers με αυτό το «γιαγιαδίστικο» φόρεμα; / Fashion / Woman TOC\nΜα τι έχουν πάθει όλες οι fashion bloggers με αυτό το «γιαγιαδίστικο» φόρεμα;\nΞαφνικά αυτό το άσχημο μοτίβο βρίσκεται παντού και εμείς δυσκολευόμαστε πολύ να το καταλάβουμε.\nΗ άνοιξη δεν είναι πια κάτι για το οποίο ανυπομονούμε να έρθει να μας βγάλει από τον φετινό κρύο χειμώνα. Είναι εδώ και είναι γεγονός πως αν ο καιρός μας κάνει ακόμα μερικά νερά είναι απλά παρωδικό και η εποχή των φωτεινών φορεμάτων με τα ελαφριά υφάσματα που χαϊδεύουν απαλά το σώμα έρχεται δυναμικά κατά πάνω μας.\nΜέσα στην χαρά της νέας σεζόν έλαβε χώρα και η πιο low profile Εβδομάδα Μόδας της άνοιξης, αυτή που οργανώνεται στην Κοπεγχάγη, η οποία μπορεί να μην συγκέντρωσε ονόματα σαν αυτό της Κάια Γκέρμπερ και της Τζίτζι Χαντίντ, ωστόσο τράβηξε, όπως πάντα, το ενδιαφέρον των influencers και των ανθρώπων της μόδας ανά τον κόσμο.\nΕκεί ήταν και μερικές από τις πιο ενημερωμένες γυναίκες στον πλανήτη σε ό,τι έχει να κάνει με τα πιο πρόσφατα τρεντς, οι οποίες μάλιστα εμφανίστηκαν στους δρόμους της δανέζικης πρωτεύουσας έχοντας κάτι απρόσμενα κοινά μεταξύ τους. Ένα ανοιξιάτικο φόρεμα με φλοράλ μοτίβο, ένα φλοράλ, όμως, που απέχει αρκετά από την σικ διάθεση της γαλλικής εξοχής, για παράδειγμα, ή το ρομαντικό στυλ ενός βρετανικού αγροτόσπιτου.\nΊσως το πιο άχαρο φλοράλ μοτίβο που μπορούμε να σκεφτούμε, αυτό με το ευμεγέθη λουλουδάκια τοποθετημένα αραία πάνω στο ύφασμα είναι μία λεπτομέρεια που μας έχει τρομοκρατήσει με την εκπληκτική απήχηση που έχει γνωρίσει την τρέχουσα σεζόν.\nΒέβαια το εν λόγω «άσχημο» μοτίβο δεν ήρθε στα πράγματα από το πουθενά καθώς το είχαμε πρώτα δει στις τελευταίες πασαρέλες κορυφαίων σχεδιάστων. Από εκεί πέρασε στα ατελιέ μερικών εκ των μεγαλύτερων αλυσίδων ένδυσης, όπως τo Τarget και τα Zara, και κατέληξε στις εμφανίσεις του μισού γυναικείου πληθυσμού, να μας οδηγεί να σκεφτόμαστε ξανά και ξανά μήπως δεν πηγαίνει κάτι καλά με το δικό μας γούστο.\nΤο φόρεμα που έκανε πάταγο στην Κοπεγχάγη είναι από το Target και το είδαμε περισσότερες από τρεις φορές, ενώ αν είσαι από εκείνες που ψηφίζουν ναι τότε μπορεί να ρίξεις μία ματιά και στα Zara. Toυλάχιστον δεν στοιχίζει ακριβά.\nFLORAL PRINT DRESS DETAILS, ZARA, 39.95 EUR\nFLORAL PRINT DRESS DETAILS, ZARA, 29.95 EUR\nFLORAL PRINT DRESS DETAILS, ZARA, 17.99 EUR\nγιαγιαδίστικο, λουλούδια, μοτίβο, φλοράλ, φόρεμα